id
stringlengths 8
12
| category
dict | paragraph_no
stringlengths 1
9
⌀ | content
stringlengths 1
3.16k
| metadata
dict |
|---|---|---|---|---|
db_1105_004
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ဣဓ ပန, ဘိက္ခဝေ, တဒဟု ပဝါရဏာယ ဘိက္ခု ဘိက္ခုဿ ပဝါရဏံ ဌပေတိ။ တံ စေ ဘိက္ခုံ အညေ ဘိက္ခူ ဇာနန္တိ, ‘‘အယံ ခေါ အာယသ္မာ ပရိသုဒ္ဓကာယသမာစာရော, ပရိသုဒ္ဓဝစီသမာစာရော, အပရိသုဒ္ဓါဇီဝေါ, ဗာလော, အဗျတ္တော, န ပဋိဗလော အနုယုဉ္ဇီယမာနော အနုယောဂံ ဒါတု’’န္တိ, ‘အလံ, ဘိက္ခု, မာ ဘဏ္ဍနံ, မာ ကလဟံ, မာ ဝိဂ္ဂဟံ, မာ ဝိဝါဒ’န္တိ ဩမဒ္ဒိတွာ သံဃေန ပဝါရေတဗ္ဗံ။
|
{
"style": "bodytext",
"db_page_id": 1105
}
|
db_1105_005
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ဣဓ ပန, ဘိက္ခဝေ, တဒဟု ပဝါရဏာယ ဘိက္ခု ဘိက္ခုဿ ပဝါရဏံ ဌပေတိ။ တံ စေ ဘိက္ခုံ အညေ ဘိက္ခူ ဇာနန္တိ, ‘‘အယံ ခေါ အာယသ္မာ ပရိသုဒ္ဓကာယသမာစာရော, ပရိသုဒ္ဓဝစီသမာစာရော, ပရိသုဒ္ဓါဇီဝေါ, ဗာလော,
|
{
"style": "bodytext",
"db_page_id": 1105
}
|
db_1106_000
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
အဗျတ္တော, န ပဋိဗလော အနုယုဉ္ဇီယမာနော အနုယောဂံ ဒါတု’’န္တိ, ‘အလံ, ဘိက္ခု, မာ ဘဏ္ဍနံ, မာ ကလဟံ, မာ ဝိဂ္ဂဟံ, မာ ဝိဝါဒ’န္တိ ဩမဒ္ဒိတွာ သံဃေန ပဝါရေတဗ္ဗံ။
|
{
"style": "noindentbodytext",
"db_page_id": 1106
}
|
db_1106_001
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ဣဓ ပန, ဘိက္ခဝေ, တဒဟု ပဝါရဏာယ ဘိက္ခု ဘိက္ခုဿ ပဝါရဏံ ဌပေတိ။ တံ စေ ဘိက္ခုံ အညေ ဘိက္ခူ ဇာနန္တိ, ‘‘အယံ ခေါ အာယသ္မာ ပရိသုဒ္ဓကာယသမာစာရော, ပရိသုဒ္ဓဝစီသမာစာရော, ပရိသုဒ္ဓါဇီဝေါ, ပဏ္ဍိတော, ဗျတ္တော, ပဋိဗလော အနုယုဉ္ဇီယမာနော အနုယောဂံ ဒါတု’’န္တိ, သော ဧဝမဿ ဝစနီယော, ‘‘ယံ ခေါ တွံ, အာဝုသော, ဣမဿ ဘိက္ခုနော ပဝါရဏံ ဌပေသိ, ကိမှိ နံ ဌပေသိ, သီလဝိပတ္တိယာ ဝါ ဌပေသိ, အာစာရဝိပတ္တိယာ ဝါ ဌပေသိ, ဒိဋ္ဌိဝိပတ္တိယာ ဝါ ဌပေသီ’’တိ? သော စေ ဧဝံ ဝဒေယျ – ‘‘သီလဝိပတ္တိယာ ဝါ ဌပေမိ, အာစာရဝိပတ္တိယာ ဝါ ဌပေမိ, ဒိဋ္ဌိဝိပတ္တိယာ ဝါ ဌပေမီ’’တိ, သော ဧဝမဿ ဝစနီယော – ‘‘ဇာနာသိ ပနာယသ္မာ သီလဝိပတ္တိံ, ဇာနာသိ အာစာရဝိပတ္တိံ, ဇာနာသိ ဒိဋ္ဌိဝိပတ္တိ’’န္တိ? သော စေ ဧဝံ ဝဒေယျ – ‘‘ဇာနာမိ ခေါ အဟံ, အာဝုသော, သီလဝိပတ္တိံ, ဇာနာမိ အာစာရဝိပတ္တိံ, ဇာနာမိ ဒိဋ္ဌိဝိပတ္တိ’’န္တိ, သော ဧဝမဿ ဝစနီယော – ‘‘ကတမာ ပနာဝုသော, သီလဝိပတ္တိ, ကတမာ အာစာရဝိပတ္တိ, ကတမာ ဒိဋ္ဌိဝိပတ္တီ’’တိ? သော စေ ဧဝံ ဝဒေယျ – ‘‘စတ္တာရိ ပါရာဇိကာနိ, တေရသ သံဃာဒိသေသာ, အယံ သီလဝိပတ္တိ၊ ထုလ္လစ္စယံ, ပါစိတ္တိယံ, ပါဋိဒေသနီယံ, ဒုက္ကဋံ, ဒုဗ္ဘာသိတံ, အယံ အာစာရဝိပတ္တိ၊ မိစ္ဆာဒိဋ္ဌိ, အန္တဂ္ဂါဟိကာဒိဋ္ဌိ, အယံ ဒိဋ္ဌိဝိပတ္တီ’’တိ, သော ဧဝမဿ ဝစနီယော – ‘‘ယံ ခေါ တွံ, အာဝုသော, ဣမဿ ဘိက္ခုနော ပဝါရဏံ ဌပေသိ, ဒိဋ္ဌေန ဝါ ဌပေသိ, သုတေန ဝါ ဌပေသိ, ပရိသင်္ကာယ ဝါ ဌပေသီ’’တိ? သော စေ ဧဝံ ဝဒေယျ – ‘‘ဒိဋ္ဌေန ဝါ ဌပေမိ, သုတေန ဝါ ဌပေမိ, ပရိသင်္ကာယ ဝါ ဌပေမီ’’တိ, သော ဧဝမဿ ဝစနီယော – ‘‘ယံ ခေါ တွံ, အာဝုသော, ဣမဿ ဘိက္ခုနော ဒိဋ္ဌေန ပဝါရဏံ ဌပေသိ, ကိံ တေ ဒိဋ္ဌံ, ကိန္တိ တေ ဒိဋ္ဌံ, ကဒါ တေ ဒိဋ္ဌံ, ကတ္ထ တေ ဒိဋ္ဌံ, ပါရာဇိကံ အဇ္ဈာပဇ္ဇန္တော ဒိဋ္ဌော, သံဃာဒိသေသံ အဇ္ဈာပဇ္ဇန္တော ဒိဋ္ဌော, ထုလ္လစ္စယံ… ပါစိတ္တိယံ… ပါဋိဒေသနီယံ… ဒုက္ကဋံ… ဒုဗ္ဘာသိတံ အဇ္ဈာပဇ္ဇန္တော ဒိဋ္ဌော, ကတ္ထ စ တွံ အဟောသိ, ကတ္ထ စာယံ ဘိက္ခု အဟောသိ, ကိဉ္စ တွံ ကရောသိ, ကိဉ္စာယံ ဘိက္ခု ကရောတီ’’တိ? သော စေ ဧဝံ ဝဒေယျ – ‘‘န ခေါ အဟံ, အာဝုသော, ဣမဿ ဘိက္ခုနော ဒိဋ္ဌေန ပဝါရဏံ ဌပေမိ, အပိစ သုတေန ပဝါရဏံ ဌပေမီ’’တိ, သော ဧဝမဿ ဝစနီယော – ‘‘ယံ ခေါ တွံ, အာဝုသော, ဣမဿ
|
{
"style": "bodytext",
"db_page_id": 1106
}
|
db_1107_000
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ဘိက္ခုနော သုတေန ပဝါရဏံ ဌပေသိ, ကိံ တေ သုတံ, ကိန္တိ တေ သုတံ, ကဒါ တေ သုတံ, ကတ္ထ တေ သုတံ, ပါရာဇိကံ အဇ္ဈာပန္နောတိ သုတံ, သံဃာဒိသေသံ အဇ္ဈာပန္နောတိ သုတံ, ထုလ္လစ္စယံ… ပါစိတ္တိယံ… ပါဋိဒေသနီယံ… ဒုက္ကဋံ… ဒုဗ္ဘာသိတံ အဇ္ဈာပန္နောတိ သုတံ, ဘိက္ခုဿ သုတံ, ဘိက္ခုနိယာ သုတံ, သိက္ခမာနာယ သုတံ, သာမဏေရဿ သုတံ, သာမဏေရိယာ သုတံ, ဥပါသကဿ သုတံ, ဥပါသိကာယ သုတံ, ရာဇူနံ သုတံ, ရာဇမဟာမတ္တာနံ သုတံ, တိတ္ထိယာနံ သုတံ, တိတ္ထိယသာဝကာနံ သုတ’’န္တိ? သော စေ ဧဝံ ဝဒေယျ – ‘‘န ခေါ အဟံ, အာဝုသော, ဣမဿ ဘိက္ခုနော သုတေန ပဝါရဏံ ဌပေမိ, အပိစ ပရိသင်္ကာယ ပဝါရဏံ ဌပေမီ’’တိ, သော ဧဝမဿ ဝစနီယော – ‘‘ယံ ခေါ တွံ, အာဝုသော, ဣမဿ ဘိက္ခုနော ပရိသင်္ကာယ ပဝါရဏံ ဌပေသိ, ကိံ ပရိသင်္ကသိ, ကိန္တိ ပရိသင်္ကသိ, ကဒါ ပရိသင်္ကသိ, ကတ္ထ ပရိသင်္ကသိ, ပါရာဇိကံ အဇ္ဈာပန္နောတိ ပရိသင်္ကသိ, သံဃာဒိသေသံ အဇ္ဈာပန္နောတိ ပရိသင်္ကသိ, ထုလ္လစ္စယံ… ပါစိတ္တိယံ… ပါဋိဒေသနီယံ… ဒုက္ကဋံ… ဒုဗ္ဘာသိတံ အဇ္ဈာပန္နောတိ ပရိသင်္ကသိ, ဘိက္ခုဿ သုတွာ ပရိသင်္ကသိ, ဘိက္ခုနိယာ သုတွာ ပရိသင်္ကသိ, သိက္ခမာနာယ သုတွာ ပရိသင်္ကသိ, သာမဏေရဿ သုတွာ ပရိသင်္ကသိ, သာမဏေရိယာ သုတွာ ပရိသင်္ကသိ, ဥပါသကဿ သုတွာ ပရိသင်္ကသိ, ဥပါသိကာယ သုတွာ ပရိသင်္ကသိ, ရာဇူနံ သုတွာ ပရိသင်္ကသိ, ရာဇမဟာမတ္တာနံ သုတွာ ပရိသင်္ကသိ, တိတ္ထိယာနံ သုတွာ ပရိသင်္ကသိ, တိတ္ထိယသာဝကာနံ သုတွာ ပရိသင်္ကသီ’’တိ? သော စေ ဧဝံ ဝဒေယျ – ‘‘န ခေါ အဟံ, အာဝုသော, ဣမဿ ဘိက္ခုနော ပရိသင်္ကာယ ပဝါရဏံ ဌပေမိ, အပိ စ အဟမ္ပိ န ဇာနာမိ ကေန ပနာဟံ ဣမဿ ဘိက္ခုနော ပဝါရဏံ ဌပေမီ’’တိ။ သော စေ, ဘိက္ခဝေ, စောဒကော ဘိက္ခု အနုယောဂေန ဝိညူနံ သဗြဟ္မစာရီနံ စိတ္တံ န အာရာဓေတိ, အနနုဝါဒေါ စုဒိတော ဘိက္ခူတိ အလံ ဝစနာယ။ သော စေ, ဘိက္ခဝေ, စောဒကော ဘိက္ခု အနုယောဂေန ဝိညူနံ သဗြဟ္မစာရီနံ စိတ္တံ အာရာဓေတိ, သာနုဝါဒေါ စုဒိတော ဘိက္ခူတိ အလံ ဝစနာယ။ သော စေ, ဘိက္ခဝေ, စောဒကော ဘိက္ခု အမူလကေန ပါရာဇိကေန အနုဒ္ဓံသိတံ ပဋိဇာနာတိ, သံဃာဒိသေသံ အာရောပေတွာ သံဃေန ပဝါရေတဗ္ဗံ။ သော စေ, ဘိက္ခဝေ, စောဒကော ဘိက္ခု အမူလကေန သံဃာဒိသေသေန အနုဒ္ဓံသိတံ ပဋိဇာနာတိ, ယထာဓမ္မံ ကာရာပေတွာ သံဃေန ပဝါရေတဗ္ဗံ။ သော စေ, ဘိက္ခဝေ, စောဒကော, ဘိက္ခု အမူလကေန ထုလ္လစ္စယေန… ပါစိတ္တိယေန… ပါဋိဒေသနီယေန… ဒုက္ကဋေန… ဒုဗ္ဘာသိတေန အနုဒ္ဓံသိတံ ပဋိဇာနာတိ, ယထာဓမ္မံ ကာရာပေတွာ သံဃေန ပဝါရေတဗ္ဗံ။
|
{
"style": "noindentbodytext",
"db_page_id": 1107
}
|
db_1108_000
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
သော စေ, ဘိက္ခဝေ, စုဒိတော ဘိက္ခု ပါရာဇိကံ အဇ္ဈာပန္နောတိ ပဋိဇာနာတိ, နာသေတွာ သံဃေန ပဝါရေတဗ္ဗံ။ သော စေ, ဘိက္ခဝေ, စုဒိတော ဘိက္ခု သံဃာဒိသေသံ အဇ္ဈာပန္နောတိ ပဋိဇာနာတိ, သံဃာဒိသေသံ အာရောပေတွာ သံဃေန ပဝါရေတဗ္ဗံ။ သော စေ, ဘိက္ခဝေ, စုဒိတော ဘိက္ခု ထုလ္လစ္စယံ… ပါစိတ္တိယံ… ပါဋိဒေသနီယံ… ဒုက္ကဋံ… ဒုဗ္ဘာသိတံ အဇ္ဈာပန္နောတိ ပဋိဇာနာတိ, ယထာဓမ္မံ ကာရာပေတွာ သံဃေန ပဝါရေတဗ္ဗံ။
|
{
"style": "noindentbodytext",
"db_page_id": 1108
}
|
db_1108_001
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ပဝါရဏာဌပနံ နိဋ္ဌိတံ။
|
{
"style": "centered",
"db_page_id": 1108
}
|
db_1108_002
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
၁၄၂။ ထုလ္လစ္စယဝတ္ထုကာဒိ
|
{
"style": "subhead",
"db_page_id": 1108
}
|
db_1108_003
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
|
၂၃၈
|
၂၃၈။ ဣဓ ပန, ဘိက္ခဝေ, ဘိက္ခု တဒဟု ပဝါရဏာယ ထုလ္လစ္စယံ အဇ္ဈာပန္နော ဟောတိ။ ဧကစ္စေ ဘိက္ခူ ထုလ္လစ္စယဒိဋ္ဌိနော ဟောန္တိ, ဧကစ္စေ ဘိက္ခူ သံဃာဒိသေသဒိဋ္ဌိနော ဟောန္တိ။ ယေ တေ, ဘိက္ခဝေ, ဘိက္ခူ ထုလ္လစ္စယဒိဋ္ဌိနော, တေဟိ သော, ဘိက္ခဝေ, ဘိက္ခု ဧကမန္တံ အပနေတွာ ယထာဓမ္မံ ကာရာပေတွာ သံဃံ ဥပသင်္ကမိတွာ ဧဝမဿ ဝစနီယော – ‘‘ယံ ခေါ သော, အာဝုသော, ဘိက္ခု အာပတ္တိံ အာပန္နော, သာဿ ယထာဓမ္မံ ပဋိကတာ။ ယဒိ သံဃဿ ပတ္တကလ္လံ, သံဃော ပဝါရေယျာ’’တိ။
|
{
"style": "bodytext",
"db_page_id": 1108
}
|
db_1108_004
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ဣဓ ပန, ဘိက္ခဝေ, ဘိက္ခု တဒဟု ပဝါရဏာယ ထုလ္လစ္စယံ အဇ္ဈာပန္နော ဟောတိ။ ဧကစ္စေ ဘိက္ခူ ထုလ္လစ္စယဒိဋ္ဌိနော ဟောန္တိ, ဧကစ္စေ ဘိက္ခူ ပါစိတ္တိယဒိဋ္ဌိနော ဟောန္တိ…ပေ… ဧကစ္စေ ဘိက္ခူ ထုလ္လစ္စယဒိဋ္ဌိနော ဟောန္တိ, ဧကစ္စေ ဘိက္ခူ ပါဋိဒေသနီယဒိဋ္ဌိနော ဟောန္တိ… ဧကစ္စေ ဘိက္ခူ ထုလ္လစ္စယဒိဋ္ဌိနော ဟောန္တိ, ဧကစ္စေ ဘိက္ခူ ဒုက္ကဋဒိဋ္ဌိနော ဟောန္တိ… ဧကစ္စေ ဘိက္ခူ ထုလ္လစ္စယဒိဋ္ဌိနော ဟောန္တိ, ဧကစ္စေ ဘိက္ခူ ဒုဗ္ဘာသိတဒိဋ္ဌိနော ဟောန္တိ။ ယေ တေ, ဘိက္ခဝေ, ဘိက္ခူ ထုလ္လစ္စယဒိဋ္ဌိနော, တေဟိ သော, ဘိက္ခဝေ, ဘိက္ခု ဧကမန္တံ အပနေတွာ ယထာဓမ္မံ ကာရာပေတွာ သံဃံ ဥပသင်္ကမိတွာ ဧဝမဿ ဝစနီယော – ‘‘ယံ ခေါ သော, အာဝုသော, ဘိက္ခု အာပတ္တိံ အာပန္နော, သာဿ ယထာဓမ္မံ ပဋိကတာ။ ယဒိ သံဃဿ ပတ္တကလ္လံ, သံဃော ပဝါရေယျာ’’တိ။
|
{
"style": "bodytext",
"db_page_id": 1108
}
|
db_1108_005
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ဣဓ ပန, ဘိက္ခဝေ, ဘိက္ခု တဒဟု ပဝါရဏာယ ပါစိတ္တိယံ အဇ္ဈာပန္နော ဟောတိ…ပေ… ပါဋိဒေသနီယံ အဇ္ဈာပန္နော ဟောတိ… ဒုက္ကဋံ အဇ္ဈာပန္နော ဟောတိ… ဒုဗ္ဘာသိတံ အဇ္ဈာပန္နော ဟောတိ။ ဧကစ္စေ ဘိက္ခူ ဒုဗ္ဘာသိတဒိဋ္ဌိနော ဟောန္တိ, ဧကစ္စေ ဘိက္ခူ သံဃာဒိသေသဒိဋ္ဌိနော ဟောန္တိ။ ယေ တေ, ဘိက္ခဝေ, ဘိက္ခူ ဒုဗ္ဘာသိတဒိဋ္ဌိနော, တေဟိ သော, ဘိက္ခဝေ, ဘိက္ခု
|
{
"style": "bodytext",
"db_page_id": 1108
}
|
db_1109_000
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ဧကမန္တံ အပနေတွာ ယထာဓမ္မံ ကာရာပေတွာ သံဃံ ဥပသင်္ကမိတွာ ဧဝမဿ ဝစနီယော – ‘‘ယံ ခေါ သော, အာဝုသော, ဘိက္ခု အာပတ္တိံ အာပန္နော, သာဿ ယထာဓမ္မံ ပဋိကတာ။ ယဒိ သံဃဿ ပတ္တကလ္လံ, သံဃော ပဝါရေယျာ’’တိ။
|
{
"style": "noindentbodytext",
"db_page_id": 1109
}
|
db_1109_001
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ဣဓ ပန, ဘိက္ခဝေ, ဘိက္ခု တဒဟု ပဝါရဏာယ ဒုဗ္ဘာသိတံ အဇ္ဈာပန္နော ဟောတိ။ ဧကစ္စေ ဘိက္ခူ ဒုဗ္ဘာသိတဒိဋ္ဌိနော ဟောန္တိ, ဧကစ္စေ ဘိက္ခူ ထုလ္လစ္စယဒိဋ္ဌိနော ဟောန္တိ…ပေ… ဧကစ္စေ ဘိက္ခူ ဒုဗ္ဘာသိတဒိဋ္ဌိနော ဟောန္တိ, ဧကစ္စေ ဘိက္ခူ ပါစိတ္တိယဒိဋ္ဌိနော ဟောန္တိ… ဧကစ္စေ ဘိက္ခူ ဒုဗ္ဘာသိတဒိဋ္ဌိနော ဟောန္တိ, ဧကစ္စေ ဘိက္ခူ ပါဋိဒေသနီယဒိဋ္ဌိနော ဟောန္တိ… ဧကစ္စေ ဘိက္ခူ ဒုဗ္ဘာသိတဒိဋ္ဌိနော ဟောန္တိ, ဧကစ္စေ ဘိက္ခူ ဒုက္ကဋဒိဋ္ဌိနော ဟောန္တိ။ ယေ တေ, ဘိက္ခဝေ, ဘိက္ခူ ဒုဗ္ဘာသိတဒိဋ္ဌိနော, တေဟိ သော, ဘိက္ခဝေ, ဘိက္ခု ဧကမန္တံ အပနေတွာ ယထာဓမ္မံ ကာရာပေတွာ သံဃံ ဥပသင်္ကမိတွာ ဧဝမဿ ဝစနီယော – ‘‘ယံ ခေါ သော, အာဝုသော, ဘိက္ခု အာပတ္တိံ အာပန္နော, သာဿ ယထာဓမ္မံ ပဋိကတာ။ ယဒိ သံဃဿ ပတ္တကလ္လံ, သံဃော ပဝါရေယျာ’’တိ။
|
{
"style": "bodytext",
"db_page_id": 1109
}
|
db_1109_002
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ထုလ္လစ္စယဝတ္ထုကာဒိ နိဋ္ဌိတာ။
|
{
"style": "centered",
"db_page_id": 1109
}
|
db_1109_003
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
၁၄၃။ ဝတ္ထုဌပနာဒိ
|
{
"style": "subhead",
"db_page_id": 1109
}
|
db_1109_004
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
|
၂၃၉
|
၂၃၉။ ဣဓ ပန, ဘိက္ခဝေ, ဘိက္ခု တဒဟု ပဝါရဏာယ သံဃမဇ္ဈေ ဥဒါဟရေယျ – ‘‘သုဏာတု မေ, ဘန္တေ, သံဃော။ ဣဒံ ဝတ္ထု ပညာယတိ, န ပုဂ္ဂလော။ ယဒိ သံဃဿ ပတ္တကလ္လံ, ဝတ္ထုံ ဌပေတွာ သံဃော ပဝါရေယျာ’’တိ။ သော ဧဝမဿ ဝစနီယော – ‘‘ဘဂဝတာ ခေါ, အာဝုသော, ဝိသုဒ္ဓါနံ ပဝါရဏာ ပညတ္တာ။ သစေ ဝတ္ထု ပညာယတိ, န ပုဂ္ဂလော, ဣဒါနေဝ နံ ဝဒေဟီ’’တိ။
|
{
"style": "bodytext",
"db_page_id": 1109
}
|
db_1109_005
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ဣဓ ပန, ဘိက္ခဝေ, ဘိက္ခု တဒဟု ပဝါရဏာယ သံဃမဇ္ဈေ ဥဒါဟရေယျ – ‘‘သုဏာတု မေ, ဘန္တေ, သံဃော။ အယံ ပုဂ္ဂလော ပညာယတိ, န ဝတ္ထု။ ယဒိ သံဃဿ ပတ္တကလ္လံ, ပုဂ္ဂလံ ဌပေတွာ သံဃော ပဝါရေယျာ’’တိ။ သော ဧဝမဿ ဝစနီယော – ‘‘ဘဂဝတာ ခေါ, အာဝုသော, သမဂ္ဂါနံ ပဝါရဏာ ပညတ္တာ။ သစေ ပုဂ္ဂလော ပညာယတိ, န ဝတ္ထု, ဣဒါနေဝ နံ ဝဒေဟီ’’တိ။
|
{
"style": "bodytext",
"db_page_id": 1109
}
|
db_1109_006
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ဣဓ ပန, ဘိက္ခဝေ, ဘိက္ခု တဒဟု ပဝါရဏာယ သံဃမဇ္ဈေ ဥဒါဟရေယျ – ‘‘သုဏာတု မေ, ဘန္တေ, သံဃော။ ဣဒံ ဝတ္ထု စ ပုဂ္ဂလော စ ပညာယတိ။
|
{
"style": "bodytext",
"db_page_id": 1109
}
|
db_1110_000
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ယဒိ သံဃဿ ပတ္တကလ္လံ, ဝတ္ထုဉ္စ ပုဂ္ဂလဉ္စ ဌပေတွာ သံဃော ပဝါရေယျာ’’တိ။ သော ဧဝမဿ ဝစနီယော – ‘‘ဘဂဝတာ ခေါ, အာဝုသော, ဝိသုဒ္ဓါနဉ္စ သမဂ္ဂါနဉ္စ ပဝါရဏာ ပညတ္တာ။ သစေ ဝတ္ထု စ ပုဂ္ဂလော စ ပညာယတိ, ဣဒါနေဝ နံ ဝဒေဟီ’’တိ။
|
{
"style": "noindentbodytext",
"db_page_id": 1110
}
|
db_1110_001
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ပုဗ္ဗေ စေ, ဘိက္ခဝေ, ပဝါရဏာယ ဝတ္ထု ပညာယတိ, ပစ္ဆာ ပုဂ္ဂလော, ကလ္လံ ဝစနာယ။ ပုဗ္ဗေ စေ, ဘိက္ခဝေ, ပဝါရဏာယ ပုဂ္ဂလော ပညာယတိ, ပစ္ဆာ ဝတ္ထု, ကလ္လံ ဝစနာယ။ ပုဗ္ဗေ စေ, ဘိက္ခဝေ, ပဝါရဏာယ ဝတ္ထု စ ပုဂ္ဂလော စ ပညာယတိ, တံ စေ ကတာယ ပဝါရဏာယ ဥက္ကောဋေတိ, ဥက္ကောဋနကံ ပါစိတ္တိယန္တိ။
|
{
"style": "bodytext",
"db_page_id": 1110
}
|
db_1110_002
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ဝတ္ထုဌပနာဒိ နိဋ္ဌိတာ။
|
{
"style": "centered",
"db_page_id": 1110
}
|
db_1110_003
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
၁၄၄။ ဘဏ္ဍနကာရကဝတ္ထု
|
{
"style": "subhead",
"db_page_id": 1110
}
|
db_1110_004
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
|
၂၄၀
|
၂၄၀။ တေန ခေါ ပန သမယေန သမ္ဗဟုလာ သန္ဒိဋ္ဌာ သမ္ဘတ္တာ ဘိက္ခူ ကောသလေသု ဇနပဒေ အညတရသ္မိံ အာဝါသေ ဝဿံ ဥပဂစ္ဆိံသု။ တေသံ သာမန္တာ အညေ ဘိက္ခူ ဘဏ္ဍနကာရကာ ကလဟကာရကာ ဝိဝါဒကာရကာ ဘဿကာရကာ သံဃေ အဓိကရဏကာရကာ ဝဿံ ဥပဂစ္ဆိံသု – မယံ တေသံ ဘိက္ခူနံ ဝဿံဝုဋ္ဌာနံ ပဝါရဏာယ ပဝါရဏံ ဌပေဿာမာတိ။ အဿောသုံ ခေါ တေ ဘိက္ခူ – ‘‘အမှာကံ ကိရ သာမန္တာ အညေ ဘိက္ခူ ဘဏ္ဍနကာရကာ ကလဟကာရကာ ဝိဝါဒကာရကာ ဘဿကာရကာ သံဃေ အဓိကရဏကာရကာ ဝဿံ ဥပဂတာ – မယံ တေသံ ဘိက္ခူနံ ဝဿံဝုဋ္ဌာနံ ပဝါရဏာယ ပဝါရဏံ ဌပေဿာမာ’’တိ။ ကထံ နု ခေါ အမှေဟိ ပဋိပဇ္ဇိတဗ္ဗန္တိ? ဘဂဝတော ဧတမတ္ထံ အာရောစေသုံ။
|
{
"style": "bodytext",
"db_page_id": 1110
}
|
db_1110_005
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ဣဓ ပန, ဘိက္ခဝေ, သမ္ဗဟုလာ သန္ဒိဋ္ဌာ သမ္ဘတ္တာ ဘိက္ခူ အညတရသ္မိံ အာဝါသေ ဝဿံ ဥပဂစ္ဆန္တိ။ တေသံ သာမန္တာ အညေ ဘိက္ခူ ဘဏ္ဍနကာရကာ ကလဟကာရကာ ဝိဝါဒကာရကာ ဘဿကာရကာ သံဃေ အဓိကရဏကာရကာ ဝဿံ ဥပဂစ္ဆန္တိ – မယံ တေသံ ဘိက္ခူနံ ဝဿံဝုဋ္ဌာနံ ပဝါရဏာယ ပဝါရဏံ ဌပေဿာမာတိ။ အနုဇာနာမိ, ဘိက္ခဝေ, တေဟိ ဘိက္ခူဟိ ဒွေ တယော ဥပေါသထေ စာတုဒ္ဒသိကေ ကာတုံ – ကထံ မယံ တေဟိ ဘိက္ခူဟိ ပဌမတရံ ပဝါရေယျာမာတိ။ တေ စေ, ဘိက္ခဝေ, ဘိက္ခူ ဘဏ္ဍနကာရကာ ကလဟကာရကာ ဝိဝါဒကာရကာ ဘဿကာရကာ သံဃေ အဓိကရဏကာရကာ တံ အာဝါသံ အာဂစ္ဆန္တိ, တေဟိ, ဘိက္ခဝေ, အာဝါသိကေဟိ ဘိက္ခူဟိ လဟုံ လဟုံ သန္နိပတိတွာ ပဝါရေတဗ္ဗံ, ပဝါရေတွာ ဝတ္တဗ္ဗာ –
|
{
"style": "bodytext",
"db_page_id": 1110
}
|
db_1111_000
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
‘‘ပဝါရိတာ ခေါ မယံ, အာဝုသော၊ ယထာယသ္မန္တာ မညန္တိ တထာ ကရောန္တူ’’တိ။ တေ စေ, ဘိက္ခဝေ, ဘိက္ခူ ဘဏ္ဍနကာရကာ ကလဟကာရကာ ဝိဝါဒကာရကာ ဘဿကာရကာ သံဃေ အဓိကရဏကာရကာ အသံဝိဟိတာ တံ အာဝါသံ အာဂစ္ဆန္တိ, တေဟိ, ဘိက္ခဝေ, အာဝါသိကေဟိ ဘိက္ခူဟိ အာသနံ ပညပေတဗ္ဗံ, ပါဒေါဒကံ ပါဒပီဌံ ပါဒကထလိကံ ဥပနိက္ခိပိတဗ္ဗံ, ပစ္စုဂ္ဂန္တွာ ပတ္တစီဝရံ ပဋိဂ္ဂဟေတဗ္ဗံ, ပါနီယေန ပရိပုစ္ဆိတဗ္ဗာ၊ တေသံ ဝိက္ခိတွာ [ဝိက္ခိပါပေတွာ (ပဋိဝိသောဓကာနံ မတိ), အာစိက္ခိတွာ (က။)] နိဿီမံ ဂန္တွာ ပဝါရေတဗ္ဗံ, ပဝါရေတွာ ဝတ္တဗ္ဗာ – ‘‘ပဝါရိတာ ခေါ မယံ, အာဝုသော၊ ယထာယသ္မန္တာ မညန္တိ တထာ ကရောန္တူ’’တိ။ ဧဝဉ္စေတံ လဘေထ, ဣစ္စေတံ ကုသလံ။ နော စေ လဘေထ, အာဝါသိကေန ဘိက္ခုနာ ဗျတ္တေန ပဋိဗလေန အာဝါသိကာ ဘိက္ခူ ဉာပေတဗ္ဗာ –
|
{
"style": "noindentbodytext",
"db_page_id": 1111
}
|
db_1111_001
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
‘‘သုဏန္တု မေ, အာယသ္မန္တော [အာယသ္မန္တာ (က။)], အာဝါသိကာ။ ယဒါယသ္မန္တာနံ ပတ္တကလ္လံ, ဣဒါနိ ဥပေါသထံ ကရေယျာမ, ပါတိမောက္ခံ ဥဒ္ဒိသေယျာမ, အာဂမေ ကာဠေ ပဝါရေယျာမာ’’တိ။ တေ စေ, ဘိက္ခဝေ, ဘိက္ခူ ဘဏ္ဍနကာရကာ ကလဟကာရကာ ဝိဝါဒကာရကာ ဘဿကာရကာ သံဃေ အဓိကရဏကာရကာ တေ ဘိက္ခူ ဧဝံ ဝဒေယျုံ – ‘‘သာဓာဝုသော, ဣဒါနေဝ နော ပဝါရေထာ’’တိ, တေ ဧဝမဿု ဝစနီယာ – ‘‘အနိဿရာ ခေါ တုမှေ, အာဝုသော, အမှာကံ ပဝါရဏာယ၊ န တာဝ မယံ ပဝါရေယျာမာ’’တိ။ တေ စေ, ဘိက္ခဝေ, ဘိက္ခူ ဘဏ္ဍနကာရကာ ကလဟကာရကာ ဝိဝါဒကာရကာ ဘဿကာရကာ သံဃေ အဓိကရဏကာရကာ တံ ကာဠံ အနုဝသေယျုံ, အာဝါသိကေန, ဘိက္ခဝေ, ဘိက္ခုနာ ဗျတ္တေန ပဋိဗလေန အာဝါသိကာ ဘိက္ခူ ဉာပေတဗ္ဗာ –
|
{
"style": "bodytext",
"db_page_id": 1111
}
|
db_1111_002
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
‘‘သုဏန္တု မေ, အာယသ္မန္တော, အာဝါသိကာ။ ယဒါယသ္မန္တာနံ ပတ္တကလ္လံ, ဣဒါနိ ဥပေါသထံ ကရေယျာမ, ပါတိမောက္ခံ ဥဒ္ဒိသေယျာမ, အာဂမေ ဇုဏှေ ပဝါရေယျာမာ’’တိ။ တေ စေ, ဘိက္ခဝေ, ဘိက္ခူ ဘဏ္ဍနကာရကာ ကလဟကာရကာ ဝိဝါဒကာရကာ ဘဿကာရကာ သံဃေ အဓိကရဏကာရကာ တေ ဘိက္ခူ ဧဝံ ဝဒေယျုံ – ‘‘သာဓာဝုသော, ဣဒါနေဝ နော ပဝါရေယျာထာ’’တိ, တေ ဧဝမဿု ဝစနီယာ – ‘‘အနိဿရာ ခေါ တုမှေ, အာဝုသော, အမှာကံ ပဝါရဏာယ, န တာဝ မယံ ပဝါရေယျာမာ’’တိ။ တေ စေ, ဘိက္ခဝေ, ဘိက္ခူ ဘဏ္ဍနကာရကာ ကလဟကာရကာ ဝိဝါဒကာရကာ ဘဿကာရကာ သံဃေ
|
{
"style": "bodytext",
"db_page_id": 1111
}
|
db_1112_000
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
အဓိကရဏကာရကာ တမ္ပိ ဇုဏှံ အနုဝသေယျုံ, တေဟိ, ဘိက္ခဝေ, ဘိက္ခူဟိ သဗ္ဗေဟေဝ အာဂမေ ဇုဏှေ ကောမုဒိယာ စာတုမာသိနိယာ အကာမာ ပဝါရေတဗ္ဗံ။
|
{
"style": "noindentbodytext",
"db_page_id": 1112
}
|
db_1112_001
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
တေဟိ စေ, ဘိက္ခဝေ, ဘိက္ခူဟိ ပဝါရိယမာနေ ဂိလာနော အဂိလာနဿ ပဝါရဏံ ဌပေတိ, သော ဧဝမဿ ဝစနီယော – ‘‘အာယသ္မာ ခေါ ဂိလာနော။ ဂိလာနော စ အနနုယောဂက္ခမော ဝုတ္တော ဘဂဝတာ။ အာဂမေဟိ, အာဝုသော, ယာဝ အရောဂေါ ဟောသိ။ အရောဂေါ အာကင်္ခမာနော စောဒေဿသီ’’တိ။ ဧဝဉ္စေ ဝုစ္စမာနော စောဒေတိ, အနာဒရိယေ ပါစိတ္တိယံ။ တေဟိ စေ, ဘိက္ခဝေ, ဘိက္ခူဟိ ပဝါရိယမာနေ အဂိလာနော ဂိလာနဿ ပဝါရဏံ ဌပေတိ, သော ဧဝမဿ ဝစနီယော – ‘‘အယံ ခေါ, အာဝုသော, ဘိက္ခု ဂိလာနော။ ဂိလာနော စ အနနုယောဂက္ခမော ဝုတ္တော ဘဂဝတာ။ အာဂမေဟိ, အာဝုသော, ယာဝါယံ ဘိက္ခု အရောဂေါ ဟောတိ။ အရောဂံ အာကင်္ခမာနော စောဒေဿသီ’’တိ။ ဧဝဉ္စေ ဝုစ္စမာနော စောဒေတိ, အနာဒရိယေ ပါစိတ္တိယံ။ တေဟိ စေ, ဘိက္ခဝေ, ဘိက္ခူဟိ ပဝါရိယမာနေ ဂိလာနော ဂိလာနဿ ပဝါရဏံ ဌပေတိ, သော ဧဝမဿ ဝစနီယော – ‘‘အာယသ္မန္တာ ခေါ ဂိလာနာ။ ဂိလာနော စ အနနုယောဂက္ခမော ဝုတ္တော ဘဂဝတာ။ အာဂမေဟိ, အာဝုသော, ယာဝ အရောဂါ ဟောထ။ အရောဂေါ အရောဂံ အာကင်္ခမာနော စောဒေဿသီ’’တိ [ယာဝ အရောဂေါ ဟောတိ, အရောဂံ အာကင်္ခမာနော စောဒေဿသီတိ (က။)]။ ဧဝဉ္စေ ဝုစ္စမာနော စောဒေတိ, အနာဒရိယေ ပါစိတ္တိယံ။ တေဟိ စေ, ဘိက္ခဝေ, ဘိက္ခူဟိ ပဝါရိယမာနေ အဂိလာနော အဂိလာနဿ ပဝါရဏံ ဌပေတိ, ဥဘော သံဃေန သမနုယုဉ္ဇိတွာ သမနုဂါဟိတွာ [သမနုဘာသိတွာ (သီ။)] ယထာဓမ္မံ ကာရာပေတွာ သံဃေန ပဝါရေတဗ္ဗန္တိ။
|
{
"style": "bodytext",
"db_page_id": 1112
}
|
db_1112_002
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ဘဏ္ဍနကာရကဝတ္ထု နိဋ္ဌိတံ။
|
{
"style": "centered",
"db_page_id": 1112
}
|
db_1112_003
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
၁၄၅။ ပဝါရဏာသင်္ဂဟော
|
{
"style": "subhead",
"db_page_id": 1112
}
|
db_1112_004
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
|
၂၄၁
|
၂၄၁။ တေန ခေါ ပန သမယေန သမ္ဗဟုလာ သန္ဒိဋ္ဌာ သမ္ဘတ္တာ ဘိက္ခူ ကောသလေသု ဇနပဒေ အညတရသ္မိံ အာဝါသေ ဝဿံ ဥပဂစ္ဆိံသု။ တေသံ သမဂ္ဂါနံ သမ္မောဒမာနာနံ အဝိဝဒမာနာနံ ဝိဟရတံ အညတရော ဖာသုဝိဟာရော အဓိဂတော ဟောတိ။ အထ ခေါ တေသံ ဘိက္ခူနံ ဧတဒဟောသိ – ‘‘အမှာကံ ခေါ သမဂ္ဂါနံ သမ္မောဒမာနာနံ အဝိဝဒမာနာနံ ဝိဟရတံ အညတရော ဖာသုဝိဟာရော အဓိဂတော။ သစေ မယံ ဣဒါနိ
|
{
"style": "bodytext",
"db_page_id": 1112
}
|
db_1113_000
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ပဝါရေဿာမ, သိယာပိ ဘိက္ခူ ပဝါရေတွာ စာရိကံ ပက္ကမေယျုံ။ ဧဝံ မယံ ဣမမှာ ဖာသုဝိဟာရာ ပရိဗာဟိရာ ဘဝိဿာမ။ ကထံ နု ခေါ အမှေဟိ ပဋိပဇ္ဇိတဗ္ဗ’’န္တိ? ဘဂဝတော ဧတမတ္ထံ အာရောစေသုံ။
|
{
"style": "noindentbodytext",
"db_page_id": 1113
}
|
db_1113_001
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ဣဓ ပန, ဘိက္ခဝေ, သမ္ဗဟုလာ သန္ဒိဋ္ဌာ သမ္ဘတ္တာ ဘိက္ခူ အညတရသ္မိံ အာဝါသေ ဝဿံ ဥပဂစ္ဆန္တိ။ တေသံ သမဂ္ဂါနံ သမ္မောဒမာနာနံ အဝိဝဒမာနာနံ ဝိဟရတံ အညတရော ဖာသုဝိဟာရော အဓိဂတော ဟောတိ။ တတြ စေ ဘိက္ခူနံ ဧဝံ ဟောတိ – ‘‘အမှာကံ ခေါ သမဂ္ဂါနံ သမ္မောဒမာနာနံ အဝိဝဒမာနာနံ ဝိဟရတံ အညတရော ဖာသုဝိဟာရော အဓိဂတော။ သစေ မယံ ဣဒါနိ ပဝါရေဿာမ, သိယာပိ ဘိက္ခူ ပဝါရေတွာ စာရိကံ ပက္ကမေယျုံ။ ဧဝံ မယံ ဣမမှာ ဖာသုဝိဟာရာ ပရိဗာဟိရာ ဘဝိဿာမာ’’တိ, အနုဇာနာမိ, ဘိက္ခဝေ, တေဟိ ဘိက္ခူဟိ ပဝါရဏာသင်္ဂဟံ ကာတုံ။ ဧဝဉ္စ ပန, ဘိက္ခဝေ, ကာတဗ္ဗော။ သဗ္ဗေဟေဝ ဧကဇ္ဈံ သန္နိပတိတဗ္ဗံ – သန္နိပတိတွာ ဗျတ္တေန ဘိက္ခုနာ ပဋိဗလေန သံဃော ဉာပေတဗ္ဗော –
|
{
"style": "bodytext",
"db_page_id": 1113
}
|
db_1113_002
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
‘‘သုဏာတု မေ, ဘန္တေ, သံဃော။ အမှာကံ သမဂ္ဂါနံ သမ္မောဒမာနာနံ အဝိဝဒမာနာနံ ဝိဟရတံ အညတရော ဖာသုဝိဟာရော အဓိဂတော။ သစေ မယံ ဣဒါနိ ပဝါရေဿာမ, သိယာပိ ဘိက္ခူ ပဝါရေတွာ စာရိကံ ပက္ကမေယျုံ။ ဧဝံ မယံ ဣမမှာ ဖာသုဝိဟာရာ ပရိဗာဟိရာ ဘဝိဿာမ။ ယဒိ သံဃဿ ပတ္တကလ္လံ, သံဃော ပဝါရဏာသင်္ဂဟံ ကရေယျ, ဣဒါနိ ဥပေါသထံ ကရေယျ, ပါတိမောက္ခံ ဥဒ္ဒိသေယျ, အာဂမေ ဇုဏှေ ကောမုဒိယာ စာတုမာသိနိယာ ပဝါရေယျ။ ဧသာ ဉတ္တိ။
|
{
"style": "bodytext",
"db_page_id": 1113
}
|
db_1113_003
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
‘‘သုဏာတု မေ, ဘန္တေ, သံဃော။ အမှာကံ သမဂ္ဂါနံ သမ္မောဒမာနာနံ အဝိဝဒမာနာနံ ဝိဟရတံ အညတရော ဖာသုဝိဟာရော အဓိဂတော။ သစေ မယံ ဣဒါနိ ပဝါရေဿာမ, သိယာပိ ဘိက္ခူ ပဝါရေတွာ စာရိကံ ပက္ကမေယျုံ။ ဧဝံ မယံ ဣမမှာ ဖာသုဝိဟာရာ ပရိဗာဟိရာ ဘဝိဿာမ။ သံဃော ပဝါရဏာသင်္ဂဟံ ကရောတိ, ဣဒါနိ ဥပေါသထံ ကရိဿတိ, ပါတိမောက္ခံ ဥဒ္ဒိသိဿတိ, အာဂမေ ဇုဏှေ ကောမုဒိယာ စာတုမာသိနိယာ ပဝါရေဿတိ။ ယဿာယသ္မတော ခမတိ ပဝါရဏာသင်္ဂဟဿ ကရဏံ, ဣဒါနိ ဥပေါသထံ ကရိဿတိ, ပါတိမောက္ခံ ဥဒ္ဒိသိဿတိ, အာဂမေ ဇုဏှေ ကောမုဒိယာ စာတုမာသိနိယာ ပဝါရေဿတိ, သော တုဏှဿ၊ ယဿ နက္ခမတိ, သော ဘာသေယျ။
|
{
"style": "bodytext",
"db_page_id": 1113
}
|
db_1114_000
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ကတော သံဃေန ပဝါရဏာသင်္ဂဟော, ဣဒါနိ ဥပေါသထံ ကရိဿတိ, ပါတိမောက္ခံ ဥဒ္ဒိသိဿတိ, အာဂမေ ဇုဏှေ ကောမုဒိယာ စာတုမာသိနိယာ ပဝါရေဿတိ။ ခမတိ သံဃဿ, တသ္မာ တုဏှီ, ဧဝမေတံ ဓာရယာမီ’’တိ။
|
{
"style": "bodytext",
"db_page_id": 1114
}
|
db_1114_001
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
တေဟိ စေ, ဘိက္ခဝေ, ဘိက္ခူဟိ ကတေ ပဝါရဏာသင်္ဂဟေ အညတရော ဘိက္ခု ဧဝံ ဝဒေယျ – ‘‘ဣစ္ဆာမဟံ, အာဝုသော, ဇနပဒစာရိကံ ပက္ကမိတုံ၊ အတ္ထိ မေ ဇနပဒေ ကရဏီယ’’န္တိ, သော ဧဝမဿ ဝစနီယော – ‘‘သာဓာဝုသော, ပဝါရေတွာ ဂစ္ဆာဟီ’’တိ။ သော စေ, ဘိက္ခဝေ, ဘိက္ခု ပဝါရယမာနော အညတရဿ ဘိက္ခုနော ပဝါရဏံ ဌပေတိ, သော ဧဝမဿ ဝစနီယော – ‘‘အနိဿရော ခေါ မေ တွံ, အာဝုသော, ပဝါရဏာယ, န တာဝါဟံ ပဝါရေဿာမီ’’တိ။ တဿ စေ, ဘိက္ခဝေ, ဘိက္ခုနော ပဝါရယမာနဿ အညတရော ဘိက္ခု တဿ ဘိက္ခုနော ပဝါရဏံ ဌပေတိ, ဥဘော သံဃေန သမနုယုဉ္ဇိတွာ သမနုဂါဟိတွာ ယထာဓမ္မံ ကာရာပေတဗ္ဗာ။ သော စေ, ဘိက္ခဝေ, ဘိက္ခု ဇနပဒေ တံ ကရဏီယံ တီရေတွာ ပုနဒေဝ အန္တော ကောမုဒိယာ စာတုမာသိနိယာ တံ အာဝါသံ အာဂစ္ဆတိ, တေဟိ စေ, ဘိက္ခဝေ, ဘိက္ခူဟိ ပဝါရိယမာနေ အညတရော ဘိက္ခု တဿ ဘိက္ခုနော ပဝါရဏံ ဌပေတိ, သော ဧဝမဿ ဝစနီယော – ‘‘အနိဿရော ခေါ မေ တွံ, အာဝုသော, ပဝါရဏာယ၊ ပဝါရိတော အဟ’’န္တိ။ တေဟိ စေ, ဘိက္ခဝေ, ဘိက္ခူဟိ ပဝါရိယမာနေ သော ဘိက္ခု အညတရဿ ဘိက္ခုနော ပဝါရဏံ ဌပေတိ, ဥဘော သံဃေန သမနုယုဉ္ဇိတွာ သမနုဂါဟိတွာ ယထာဓမ္မံ ကာရာပေတွာ သံဃေန ပဝါရေတဗ္ဗန္တိ။
|
{
"style": "bodytext",
"db_page_id": 1114
}
|
db_1114_002
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ပဝါရဏာသင်္ဂဟော နိဋ္ဌိတော။
|
{
"style": "centered",
"db_page_id": 1114
}
|
db_1114_003
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ပဝါရဏာက္ခန္ဓကော စတုတ္ထော။
|
{
"style": "centered",
"db_page_id": 1114
}
|
db_1114_004
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
၁၄၆။ တဿုဒ္ဒါနံ
|
{
"style": "subhead",
"db_page_id": 1114
}
|
db_1114_005
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ဝဿံဝုဋ္ဌာ ကောသလေသု, အဂမုံ သတ္ထု ဒဿနံ၊
|
{
"style": "gatha1",
"db_page_id": 1114
}
|
db_1114_006
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
အဖာသုံ ပသုသံဝါသံ, အညမညာနုလောမတာ။
|
{
"style": "gathalast",
"db_page_id": 1114
}
|
db_1114_007
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ပဝါရေန္တာ ပဏာမဉ္စ [ပဝါရေန္တာသနေ ဒွေ စ (သီ။ သျာ။)], ကမ္မံ ဂိလာနဉာတကာ၊
|
{
"style": "gatha1",
"db_page_id": 1114
}
|
db_1114_008
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ရာဇာ စောရာ စ ဓုတ္တာ စ, ဘိက္ခုပစ္စတ္ထိကာ တထာ။
|
{
"style": "gathalast",
"db_page_id": 1114
}
|
db_1114_009
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ပဉ္စ စတုတယော ဒွေကော, အာပန္နော ဝေမတီ သရိ၊
|
{
"style": "gatha1",
"db_page_id": 1114
}
|
db_1114_010
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
သဗ္ဗော သံဃော ဝေမတိကော, ဗဟူ သမာ စ ထောကိကာ။
|
{
"style": "gathalast",
"db_page_id": 1114
}
|
db_1115_000
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
အာဝါသိကာ စာတုဒ္ဒသ, လိင်္ဂသံဝါသကာ ဥဘော၊
|
{
"style": "gatha1",
"db_page_id": 1115
}
|
db_1115_001
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ဂန္တဗ္ဗံ န နိသိန္နာယ, ဆန္ဒဒါနေ ပဝါရဏာ [ဆန္ဒဒါနပဝါရဏာ (က။)]။
|
{
"style": "gathalast",
"db_page_id": 1115
}
|
db_1115_002
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
သဝရေဟိ ခေပိတာ မေဃော, အန္တရာ စ ပဝါရဏာ၊
|
{
"style": "gatha1",
"db_page_id": 1115
}
|
db_1115_003
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
န ဣစ္ဆန္တိ ပုရမှာကံ, အဋ္ဌပိတာ စ ဘိက္ခုနော။
|
{
"style": "gathalast",
"db_page_id": 1115
}
|
db_1115_004
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ကိမှိ ဝါတိ ကတမဉ္စ, ဒိဋ္ဌေန သုတသင်္ကာယ၊
|
{
"style": "gatha1",
"db_page_id": 1115
}
|
db_1115_005
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
စောဒကော စုဒိတကော စ, ထုလ္လစ္စယံ ဝတ္ထု ဘဏ္ဍနံ၊
|
{
"style": "gatha3",
"db_page_id": 1115
}
|
db_1115_006
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ပဝါရဏာသင်္ဂဟော စ, အနိဿရော ပဝါရယေတိ။
|
{
"style": "gathalast",
"db_page_id": 1115
}
|
db_1115_007
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ဣမမှိ ခန္ဓကေ ဝတ္ထူနိ ဆစတ္တာရီသာတိ။
|
{
"style": "centered",
"db_page_id": 1115
}
|
db_1115_008
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ပဝါရဏာက္ခန္ဓကော နိဋ္ဌိတော။
|
{
"style": "centered",
"db_page_id": 1115
}
|
db_1116_000
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "၅။ စမ္မက္ခန္ဓကော"
}
| null |
၅။ စမ္မက္ခန္ဓကော
|
{
"style": "chapter",
"db_page_id": 1116
}
|
db_1116_001
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "၅။ စမ္မက္ခန္ဓကော"
}
| null |
၁၄၇။ သောဏကောဠိဝိသဝတ္ထု
|
{
"style": "subhead",
"db_page_id": 1116
}
|
db_1116_002
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "၅။ စမ္မက္ခန္ဓကော"
}
|
၂၄၂
|
၂၄၂။ တေန သမယေန ဗုဒ္ဓေါ ဘဂဝါ ရာဇဂဟေ ဝိဟရတိ ဂိဇ္ဈကူဋေ ပဗ္ဗတေ။ တေန ခေါ ပန သမယေန ရာဇာ မာဂဓော သေနိယော ဗိမ္ဗိသာရော အသီတိယာ ဂါမသဟဿေသု ဣဿရိယာဓိပစ္စံ ရဇ္ဇံ ကာရေတိ။ တေန ခေါ ပန သမယေန စမ္ပာယံ သောဏော နာမ ကောဠိဝိသော [ကောဠိဝီသော (သီ။)] သေဋ္ဌိပုတ္တော သုခုမာလော ဟောတိ။ တဿ ပါဒတလေသု လောမာနိ ဇာတာနိ ဟောန္တိ။ အထ ခေါ ရာဇာ မာဂဓော သေနိယော ဗိမ္ဗိသာရော တာနိ အသီတိ ဂါမိကသဟဿာနိ သန္နိပါတာပေတွာ ကေနစိဒေဝ ကရဏီယေန သောဏဿ ကောဠိဝိသဿ သန္တိကေ ဒူတံ ပါဟေသိ – အာဂစ္ဆတု သောဏော, ဣစ္ဆာမိ သောဏဿ အာဂတန္တိ။ အထ ခေါ သောဏဿ ကောဠိဝိသဿ မာတာပိတရော သောဏံ ကောဠိဝိသံ ဧတဒဝေါစုံ – ‘‘ရာဇာ တေ, တာတ သောဏ, ပါဒေ ဒက္ခိတုကာမော။ မာ ခေါ တွံ, တာတ သောဏ, ယေန ရာဇာ တေန ပါဒေ အဘိပ္ပသာရေယျာသိ။ ရညော ပုရတော ပလ္လင်္ကေန နိသီဒ။ နိသိန္နဿ တေ ရာဇာ ပါဒေ ဒက္ခိဿတီ’’တိ။ အထ ခေါ သောဏံ ကောဠိဝိသံ သိဝိကာယ အာနေသုံ။ အထ ခေါ သောဏော ကောဠိဝိသော ယေန ရာဇာ မာဂဓော သေနိယော ဗိမ္ဗိသာရော တေနုပသင်္ကမိ, ဥပသင်္ကမိတွာ ရာဇာနံ မာဂဓံ သေနိယံ ဗိမ္ဗိသာရံ အဘိဝါဒေတွာ ရညော ပုရတော ပလ္လင်္ကေန နိသီဒိ။ အဒ္ဒသာ ခေါ ရာဇာ မာဂဓော သေနိယော ဗိမ္ဗိသာရော သောဏဿ ကောဠိဝိသဿ ပါဒတလေသု လောမာနိ ဇာတာနိ။ အထ ခေါ ရာဇာ မာဂဓော သေနိယော ဗိမ္ဗိသာရော တာနိ အသီတိ ဂါမိကသဟဿာနိ ဒိဋ္ဌဓမ္မိကေ အတ္ထေ အနုသာသိတွာ ဥယျောဇေသိ – ‘‘တုမှေ ခွတ္ထ, ဘဏေ, မယာ ဒိဋ္ဌဓမ္မိကေ အတ္ထေ အနုသာသိတာ၊ ဂစ္ဆထ, တံ ဘဂဝန္တံ ပယိရုပါသထ၊ သော နော ဘဂဝါ သမ္ပရာယိကေ အတ္ထေ အနုသာသိဿတီ’’တိ။
|
{
"style": "bodytext",
"db_page_id": 1116
}
|
db_1116_003
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "၅။ စမ္မက္ခန္ဓကော"
}
| null |
အထ ခေါ တာနိ အသီတိ ဂါမိကသဟဿာနိ ယေန ဂိဇ္ဈကူဋော ပဗ္ဗတော တေနုပသင်္ကမိံသု။ တေန ခေါ ပန သမယေန အာယသ္မာ သာဂတော ဘဂဝတော ဥပဋ္ဌာကော ဟောတိ။ အထ ခေါ တာနိ အသီတိ ဂါမိကသဟဿာနိ ယေနာယသ္မာ သာဂတော တေနုပသင်္ကမိံသု, ဥပသင်္ကမိတွာ
|
{
"style": "bodytext",
"db_page_id": 1116
}
|
db_1117_000
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
အာယသ္မန္တံ သာဂတံ ဧတဒဝေါစုံ – ‘‘ဣမာနိ, ဘန္တေ, အသီတိ ဂါမိကသဟဿာနိ ဣဓူပသင်္ကန္တာနိ ဘဂဝန္တံ ဒဿနာယ၊ သာဓု မယံ, ဘန္တေ, လဘေယျာမ ဘဂဝန္တံ ဒဿနာယာ’’တိ။ ‘‘တေန ဟိ တုမှေ အာယသ္မန္တော မုဟုတ္တံ ဣဓေဝ တာဝ ဟောထ, ယာဝါဟံ ဘဂဝန္တံ ပဋိဝေဒေမီ’’တိ။ အထ ခေါ အာယသ္မာ သာဂတော တေသံ အသီတိယာ ဂါမိကသဟဿာနံ ပုရတော ပေက္ခမာနာနံ ပါဋိကာယ နိမုဇ္ဇိတွာ ဘဂဝတော ပုရတော ဥမ္မုဇ္ဇိတွာ ဘဂဝန္တံ ဧတဒဝေါစ – ‘‘ဣမာနိ, ဘန္တေ, အသီတိ ဂါမိကသဟဿာနိ ဣဓူပသင်္ကန္တာနိ ဘဂဝန္တံ ဒဿနာယ၊ ယဿ ဒါနိ, ဘန္တေ, ဘဂဝါ ကာလံ မညတီ’’တိ။ ‘‘တေန ဟိ တွံ, သာဂတ, ဝိဟာရပစ္ဆာယာယံ အာသနံ ပညပေဟီ’’တိ။ ‘‘ဧဝံ, ဘန္တေ’’တိ ခေါ အာယသ္မာ သာဂတော ဘဂဝတော ပဋိဿုဏိတွာ ပီဌံ ဂဟေတွာ ဘဂဝတော ပုရတော နိမုဇ္ဇိတွာ တေသံ အသီတိယာ ဂါမိကသဟဿာနံ ပုရတော ပေက္ခမာနာနံ ပါဋိကာယ ဥမ္မုဇ္ဇိတွာ ဝိဟာရပစ္ဆာယာယံ အာသနံ ပညပေတိ။ အထ ခေါ ဘဂဝါ ဝိဟာရာ နိက္ခမိတွာ ဝိဟာရပစ္ဆာယာယံ ပညတ္တေ အာသနေ နိသီဒိ။ အထ ခေါ တာနိ အသီတိ ဂါမိကသဟဿာနိ ယေန ဘဂဝါ တေနုပသင်္ကမိံသု, ဥပသင်္ကမိတွာ ဘဂဝန္တံ အဘိဝါဒေတွာ ဧကမန္တံ နိသီဒိံသု။ အထ ခေါ တာနိ အသီတိ ဂါမိကသဟဿာနိ အာယသ္မန္တံယေဝ သာဂတံ သမန္နာဟရန္တိ, နော တထာ ဘဂဝန္တံ။ အထ ခေါ ဘဂဝါ တေသံ အသီတိယာ ဂါမိကသဟဿာနံ စေတသာ စေတောပရိဝိတက္ကမညာယ အာယသ္မန္တံ သာဂတံ အာမန္တေသိ – ‘‘တေန ဟိ တွံ, သာဂတ, ဘိယျောသောမတ္တာယ ဥတ္တရိမနုဿဓမ္မံ ဣဒ္ဓိပါဋိဟာရိယံ ဒဿေဟီ’’တိ။ ‘‘ဧဝံ, ဘန္တေ’’တိ ခေါ အာယသ္မာ သာဂတော ဘဂဝတော ပဋိဿုဏိတွာ ဝေဟာသံ အဗ္ဘုဂ္ဂန္တွာ အာကာသေ အန္တလိက္ခေ စင်္ကမတိပိ, တိဋ္ဌတိပိ, နိသီဒတိပိ, သေယျမ္ပိ ကပ္ပေတိ, ဓူမာယတိပိ [ဓူပါယတိပိ (သီ။), ပဓူပါယတိပိ (သျာ။)] ပဇ္ဇလတိပိ, အန္တရဓာယတိပိ။ အထ ခေါ အာယသ္မာ သာဂတော အာကာသေ အန္တလိက္ခေ အနေကဝိဟိတံ ဥတ္တရိမနုဿဓမ္မံ ဣဒ္ဓိပါဋိဟာရိယံ ဒဿေတွာ ဘဂဝတော ပါဒေသု သိရသာ နိပတိတွာ ဘဂဝန္တံ ဧတဒဝေါစ – ‘‘သတ္ထာ မေ, ဘန္တေ, ဘဂဝါ၊ သာဝကောဟမသ္မိ။ သတ္ထာ မေ, ဘန္တေ, ဘဂဝါ၊ သာဝကောဟမသ္မီ’’တိ။ အထ ခေါ တာနိ အသီတိ ဂါမိကသဟဿာနိ ‘‘အစ္ဆရိယံ ဝတ ဘော! အဗ္ဘုတံ ဝတ ဘော! သာဝကောပိ နာမ ဧဝံ မဟိဒ္ဓိကော ဘဝိဿတိ, ဧဝံ မဟာနုဘာဝေါ, အဟော နူန သတ္ထာ’’တိ ဘဂဝန္တံယေဝ သမန္နာဟရန္တိ, နော တထာ အာယသ္မန္တံ သာဂတံ။
|
{
"style": "noindentbodytext",
"db_page_id": 1117
}
|
db_1118_000
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
အထ ခေါ ဘဂဝါ တေသံ အသီတိယာ ဂါမိကသဟဿာနံ စေတသာ စေတောပရိဝိတက္ကမညာယ အနုပုဗ္ဗိံ ကထံ ကထေသိ, သေယျထိဒံ – ဒါနကထံ သီလကထံ သဂ္ဂကထံ, ကာမာနံ အာဒီနဝံ ဩကာရံ သံကိလေသံ, နေက္ခမ္မေ အာနိသံသံ ပကာသေသိ။ ယဒါ တေ ဘဂဝါ အညာသိ ကလ္လစိတ္တေ, မုဒုစိတ္တေ, ဝိနီဝရဏစိတ္တေ, ဥဒဂ္ဂစိတ္တေ, ပသန္နစိတ္တေ, အထ ယာ ဗုဒ္ဓါနံ သာမုက္ကံသိကာ ဓမ္မဒေသနာ, တံ ပကာသေသိ – ဒုက္ခံ, သမုဒယံ, နိရောဓံ, မဂ္ဂံ။ သေယျထာပိ နာမ သုဒ္ဓံ ဝတ္ထံ အပဂတကာဠကံ သမ္မဒေဝ ရဇနံ ပဋိဂ္ဂဏှေယျ, ဧဝမေဝံ တေသံ အသီတိယာ ဂါမိကသဟဿာနံ တသ္မိံယေဝ အာသနေ ဝိရဇံ ဝီတမလံ ဓမ္မစက္ခုံ ဥဒပါဒိ – ‘‘ယံကိဉ္စိ သမုဒယဓမ္မံ, သဗ္ဗံ တံ နိရောဓဓမ္မ’’န္တိ။ တေ ဒိဋ္ဌဓမ္မာ ပတ္တဓမ္မာ ဝိဒိတဓမ္မာ ပရိယောဂါဠှဓမ္မာ တိဏ္ဏဝိစိကိစ္ဆာ ဝိဂတကထံကထာ ဝေသာရဇ္ဇပ္ပတ္တာ အပရပ္ပစ္စယာ သတ္ထုသာသနေ ဘဂဝန္တံ ဧတဒဝေါစုံ – ‘‘အဘိက္ကန္တံ, ဘန္တေ, အဘိက္ကန္တံ, ဘန္တေ။ သေယျထာပိ, ဘန္တေ, နိက္ကုဇ္ဇိတံ ဝါ ဥက္ကုဇ္ဇေယျ, ပဋိစ္ဆန္နံ ဝါ ဝိဝရေယျ, မူဠှဿ ဝါ မဂ္ဂံ အာစိက္ခေယျ, အန္ဓကာရေ ဝါ တေလပဇ္ဇောတံ ဓာရေယျ – ‘‘စက္ခုမန္တော ရူပါနိ ဒက္ခန္တီ’’တိ, ဧဝမေဝံ ဘဂဝတာ အနေကပရိယာယေန ဓမ္မော ပကာသိတော။ ဧတေ မယံ, ဘန္တေ, ဘဂဝန္တံ သရဏံ ဂစ္ဆာမ။ ဓမ္မဉ္စ, ဘိက္ခုသံဃဉ္စ။ ဥပါသကေ နော ဘဂဝါ ဓာရေတု အဇ္ဇတဂ္ဂေ ပါဏုပေတေ သရဏံ ဂတေ’’တိ။
|
{
"style": "bodytext",
"db_page_id": 1118
}
|
db_1118_001
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
သောဏဿ ပဗ္ဗဇ္ဇာ
|
{
"style": "subhead",
"db_page_id": 1118
}
|
db_1118_002
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
|
၂၄၃
|
၂၄၃။ အထ ခေါ သောဏဿ ကောဠိဝိသဿ ဧတဒဟောသိ ‘‘ယထာ ယထာ ခေါ အဟံ ဘဂဝတာ ဓမ္မံ ဒေသိတံ အာဇာနာမိ, နယိဒံ သုကရံ အဂါရံ အဇ္ဈာဝသတာ ဧကန္တပရိပုဏ္ဏံ ဧကန္တပရိသုဒ္ဓံ သင်္ခလိခိတံ ဗြဟ္မစရိယံ စရိတုံ၊ ယံနူနာဟံ ကေသမဿုံ ဩဟာရေတွာ ကာသာယာနိ ဝတ္ထာနိ အစ္ဆာဒေတွာ အဂါရသ္မာ အနဂါရိယံ ပဗ္ဗဇေယျ’’န္တိ။ အထ ခေါ တာနိ အသီတိ ဂါမိကသဟဿာနိ ဘဂဝတော ဘာသိတံ အဘိနန္ဒိတွာ အနုမောဒိတွာ ဥဋ္ဌာယာသနာ ဘဂဝန္တံ အဘိဝါဒေတွာ ပဒက္ခိဏံ ကတွာ ပက္ကမိသုံ။ အထ ခေါ သောဏော ကောဠိဝိသော အစိရပက္ကန္တေသု တေသု အသီတိယာ ဂါမိကသဟဿေသု ယေန ဘဂဝါ တေနုပသင်္ကမိ, ဥပသင်္ကမိတွာ ဘဂဝန္တံ အဘိဝါဒေတွာ ဧကမန္တံ နိသီဒိ။ ဧကမန္တံ နိသိန္နော ခေါ သောဏော ကောဠိဝိသော ဘဂဝန္တံ ဧတဒဝေါစ – ‘‘ယထာ ယထာဟံ, ဘန္တေ, ဘဂဝတာ ဓမ္မံ ဒေသိတံ အာဇာနာမိ, နယိဒံ သုကရံ အဂါရံ အဇ္ဈာဝသတာ ဧကန္တပရိပုဏ္ဏံ ဧကန္တပရိသုဒ္ဓံ သင်္ခလိခိတံ ဗြဟ္မစရိယံ စရိတုံ။ ဣစ္ဆာမဟံ, ဘန္တေ, ကေသမဿုံ
|
{
"style": "bodytext",
"db_page_id": 1118
}
|
db_1119_000
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ဩဟာရေတွာ ကာသာယာနိ ဝတ္ထာနိ အစ္ဆာဒေတွာ အဂါရသ္မာ အနဂါရိယံ ပဗ္ဗဇိတုံ။ ပဗ္ဗာဇေတု မံ, ဘန္တေ, ဘဂဝါ’’တိ။ အလတ္ထ ခေါ သောဏော ကောဠိဝိသော ဘဂဝတော သန္တိကေ ပဗ္ဗဇ္ဇံ, အလတ္ထ ဥပသမ္ပဒံ။ အစိရုပသမ္ပန္နော စ ပနာယသ္မာ သောဏော သီတဝနေ ဝိဟရတိ။ တဿ အစ္စာရဒ္ဓဝီရိယဿ စင်္ကမတော ပါဒါ ဘိဇ္ဇိံသု။ စင်္ကမော လောဟိတေန ဖုဋော ဟောတိ, သေယျထာပိ ဂဝါဃာတနံ။ [ဣတော ပရံ ယာဝ ဣမဿ ဝတ္ထုဿ အဝသာနံ တာဝ ပါဌော အ။ နိ။ ၆။၅၅ အာဒယော] အထ ခေါ အာယသ္မတော သောဏဿ ရဟောဂတဿ ပဋိသလ္လီနဿ ဧဝံ စေတသော ပရိဝိတက္ကော ဥဒပါဒိ – ‘‘ယေ ခေါ ကေစိ ဘဂဝတော သာဝကာ အာရဒ္ဓဝီရိယာ ဝိဟရန္တိ, အဟံ တေသံ အညတရော။ အထ စ ပန မေ နာနုပါဒါယ အာသဝေဟိ စိတ္တံ ဝိမုစ္စတိ။ သံဝိဇ္ဇန္တိ ခေါ ပန မေ ကုလေ ဘောဂါ၊ သက္ကာ ဘောဂေ စ ဘုဉ္ဇိတုံ, ပုညာနိ စ ကာတုံ။ ယံနူနာဟံ ဟီနာယာဝတ္တိတွာ ဘောဂေ စ ဘုဉ္ဇေယျံ, ပုညာနိ စ ကရေယျ’’န္တိ။ အထ ခေါ ဘဂဝါ အာယသ္မတော သောဏဿ စေတသာ စေတောပရိဝိတက္ကမညာယ – သေယျထာပိ နာမ ဗလဝါ ပုရိသော သမိဉ္ဇိတံ ဝါ ဗာဟံ ပသာရေယျ, ပသာရိတံ ဝါ ဗာဟံ သမိဉ္ဇေယျ ဧဝမေဝ – ဂိဇ္ဈကူဋေ ပဗ္ဗတေ အန္တရဟိတော သီတဝနေ ပါတုရဟောသိ။ အထ ခေါ ဘဂဝါ သမ္ဗဟုလေဟိ ဘိက္ခူဟိ သဒ္ဓိံ သေနာသနစာရိကံ အာဟိဏ္ဍန္တော ယေနာယသ္မတော သောဏဿ စင်္ကမော တေနုပသင်္ကမိ။ အဒ္ဒသာ ခေါ ဘဂဝါ အာယသ္မတော သောဏဿ စင်္ကမံ လောဟိတေန ဖုဋံ, ဒိသွာန ဘိက္ခူ အာမန္တေသိ – ‘‘ကဿ နွာယံ, ဘိက္ခဝေ, စင်္ကမော လောဟိတေန ဖုဋော, သေယျထာပိ ဂဝါဃာတန’’န္တိ? ‘‘အာယသ္မတော, ဘန္တေ, သောဏဿ အစ္စာရဒ္ဓဝီရိယဿ စင်္ကမတော ပါဒါ ဘိဇ္ဇိံသု။ တဿာယံ စင်္ကမော လောဟိတေန ဖုဋော, သေယျထာပိ ဂဝါဃာတန’’န္တိ။
|
{
"style": "noindentbodytext",
"db_page_id": 1119
}
|
db_1119_001
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
အထ ခေါ ဘဂဝါ ယေနာယသ္မတော သောဏဿ ဝိဟာရော တေနုပသင်္ကမိ, ဥပသင်္ကမိတွာ ပညတ္တေ အာသနေ နိသီဒိ။ အာယသ္မာပိ ခေါ သောဏော ဘဂဝန္တံ အဘိဝါဒေတွာ ဧကမန္တံ နိသီဒိ။ ဧကမန္တံ နိသိန္နံ ခေါ အာယသ္မန္တံ သောဏံ ဘဂဝါ ဧတဒဝေါစ – ‘‘နနု တေ, သောဏ, ရဟောဂတဿ ပဋိသလ္လီနဿ ဧဝံ စေတသော ပရိဝိတက္ကော ဥဒပါဒိ – ‘ယေ ခေါ ကေစိ ဘဂဝတော သာဝကာ အာရဒ္ဓဝီရိယာ ဝိဟရန္တိ, အဟံ တေသံ အညတရော။ အထ စ ပန မေ နာနုပါဒါယ အာသဝေဟိ စိတ္တံ ဝိမုစ္စတိ။ သံဝိဇ္ဇန္တိ ခေါ ပန မေ ကုလေ ဘောဂါ၊ သက္ကာ ဘောဂေ စ ဘုဉ္ဇိတုံ, ပုညာနိ စ ကာတုံ။ ယံနူနာဟံ ဟီနာယာဝတ္တိတွာ ဘောဂေ စ ဘုဉ္ဇေယျံ, ပုညာနိ စ ကရေယျ’’’န္တိ? ‘‘ဧဝံ,
|
{
"style": "bodytext",
"db_page_id": 1119
}
|
db_1120_000
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ဘန္တေ’’တိ။ ‘‘တံ ကိံ မညသိ, သောဏ, ကုသလော တွံ ပုဗ္ဗေ အဂါရိကဘူတော ဝီဏာယ တန္တိဿရေ’’တိ? ‘‘ဧဝံ, ဘန္တေ’’တိ။ ‘‘တံ ကိံ မညသိ, သောဏ, ယဒါ တေ ဝီဏာယ တန္တိယော အစ္စာယတာ ဟောန္တိ, အပိ နု တေ ဝီဏာ တသ္မိံ သမယေ သရဝတီ ဝါ ဟောတိ, ကမ္မညာ ဝါ’’တိ? ‘‘နော ဟေတံ, ဘန္တေ’’တိ။ ‘‘တံ ကိံ မညသိ, သောဏ, ယဒါ တေ ဝီဏာယ တန္တိယော အတိသိထိလာ ဟောန္တိ, အပိ နု တေ ဝီဏာ တသ္မိံ သမယေ သရဝတီ ဝါ ဟောတိ, ကမ္မညာ ဝါ’’တိ? ‘‘နော ဟေတံ, ဘန္တေ’’တိ။ ‘‘တံ ကိံ မညသိ, သောဏ, ယဒါ တေ ဝီဏာယ တန္တိယော နေဝ အစ္စာယတာ ဟောန္တိ နာတိသိထိလာ, သမေ ဂုဏေ ပတိဋ္ဌိတာ, အပိ နု တေ ဝီဏာ တသ္မိံ သမယေ သရဝတီ ဝါ ဟောတိ, ကမ္မညာ ဝါ’’တိ? ‘‘ဧဝံ, ဘန္တေ’’တိ။ ‘‘ဧဝမေဝ ခေါ, သောဏ, အစ္စာရဒ္ဓဝီရိယံ ဥဒ္ဓစ္စာယ သံဝတ္တတိ, အတိလီနဝီရိယံ ကောသဇ္ဇာယ သံဝတ္တတိ။ တသ္မာတိဟ တွံ, သောဏ, ဝီရိယသမတံ အဓိဋ္ဌဟ, ဣန္ဒြိယာနဉ္စ သမတံ ပဋိဝိဇ္ဈ, တတ္ထ စ နိမိတ္တံ ဂဏှာဟီ’’တိ။ ‘‘ဧဝံ, ဘန္တေ’’တိ ခေါ အာယသ္မာ သောဏော ဘဂဝတော ပစ္စဿောသိ။ အထ ခေါ ဘဂဝါ အာယသ္မန္တံ သောဏံ ဣမိနာ ဩဝါဒေန ဩဝဒိတွာ – သေယျထာပိ နာမ ဗလဝါ ပုရိသော သမ္မိဉ္ဇိတံ ဝါ ဗာဟံ ပသာရေယျ, ပသာရိတံ ဝါ ဗာဟံ သမိဉ္ဇေယျ ဧဝမေဝ – သီတဝနေ အာယသ္မတော သောဏဿ သမ္မုခေ အန္တရဟိတော ဂိဇ္ဈကူဋေ ပဗ္ဗတေ ပါတုရဟောသိ။ အထ ခေါ အာယသ္မာ သောဏော အပရေန သမယေန ဝီရိယသမတံ အဓိဋ္ဌာသိ, ဣန္ဒြိယာနဉ္စ သမတံ ပဋိဝိဇ္ဈိ, တတ္ထ စ နိမိတ္တံ အဂ္ဂဟေသိ။ အထ ခေါ အာယသ္မာ သောဏော, ဧကော ဝူပကဋ္ဌော အပ္ပမတ္တော အာတာပီ ပဟိတတ္တော ဝိဟရန္တော, န စိရဿေဝ – ယဿတ္ထာယ ကုလပုတ္တာ သမ္မဒေဝ အဂါရသ္မာ အနဂါရိယံ ပဗ္ဗဇန္တိ – တဒနုတ္တရံ ဗြဟ္မစရိယပရိယောသာနံ ဒိဋ္ဌေဝ ဓမ္မေ သယံ အဘိညာ သစ္ဆိကတွာ ဥပသမ္ပဇ္ဇ ဝိဟာသိ။ ‘ခီဏာ ဇာတိ, ဝုသိတံ ဗြဟ္မစရိယံ, ကတံ ကရဏီယံ, နာပရံ ဣတ္ထတ္တာယာ’တိ အဘိညာသိ။ အညတရော စ ပနာယသ္မာ သောဏော အရဟတံ အဟောသိ။
|
{
"style": "noindentbodytext",
"db_page_id": 1120
}
|
db_1120_001
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
|
၂၄၄
|
၂၄၄။ အထ ခေါ အာယသ္မတော သောဏဿ အရဟတ္တပ္ပတ္တဿ ဧတဒဟောသိ – ‘‘ယံနူနာဟံ ဘဂဝတော သန္တိကေ အညံ ဗျာကရေယျ’’န္တိ။ အထ ခေါ အာယသ္မာ သောဏော ယေန ဘဂဝါ တေနုပသင်္ကမိ, ဥပသင်္ကမိတွာ ဘဂဝန္တံ အဘိဝါဒေတွာ ဧကမန္တံ နိသီဒိ။ ဧကမန္တံ နိသိန္နော ခေါ အာယသ္မာ သောဏော ဘဂဝန္တံ ဧတဒဝေါစ – ယော သော, ဘန္တေ, ဘိက္ခု အရဟံ ခီဏာသဝေါ ဝုသိတဝါ ကတကရဏီယော ဩဟိတဘာရော အနုပ္ပတ္တသဒတ္ထော
|
{
"style": "bodytext",
"db_page_id": 1120
}
|
db_1121_000
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ပရိက္ခီဏဘဝသညောဇနော သမ္မဒညာ ဝိမုတ္တော, သော ဆဋ္ဌာနာနိ အဓိမုတ္တော ဟောတိ – နေက္ခမ္မာဓိမုတ္တော ဟောတိ, ပဝိဝေကာဓိမုတ္တော ဟောတိ, အဗျာပဇ္ဇာဓိမုတ္တော ဟောတိ, ဥပါဒါနက္ခယာဓိမုတ္တော ဟောတိ, တဏှက္ခယာဓိမုတ္တော ဟောတိ, အသမ္မောဟာဓိမုတ္တော ဟောတိ။
|
{
"style": "noindentbodytext",
"db_page_id": 1121
}
|
db_1121_001
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
‘‘သိယာ ခေါ ပန, ဘန္တေ, ဣဓေကစ္စဿ အာယသ္မတော ဧဝမဿ – ‘ကေဝလံ သဒ္ဓါမတ္တကံ နူန အယမာယသ္မာ နိဿာယ နေက္ခမ္မာဓိမုတ္တော’တိ, န ခေါ ပနေတံ, ဘန္တေ, ဧဝံ ဒဋ္ဌဗ္ဗံ။ ခီဏာသဝေါ, ဘန္တေ, ဘိက္ခု, ဝုသိတဝါ, ကတကရဏီယော, ကရဏီယမတ္တာနံ အသမနုပဿန္တော ကတဿ ဝါ ပဋိစယံ ခယာ ရာဂဿ ဝီတရာဂတ္တာ နေက္ခမ္မာဓိမုတ္တော ဟောတိ, ခယာ ဒေါသဿ ဝီတဒေါသတ္တာ နေက္ခမ္မာဓိမုတ္တော ဟောတိ, ခယာ မောဟဿ ဝီတမောဟတ္တာ နေက္ခမ္မာဓိမုတ္တော ဟောတိ။
|
{
"style": "bodytext",
"db_page_id": 1121
}
|
db_1121_002
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
‘‘သိယာ ခေါ ပန, ဘန္တေ, ဣဓေကစ္စဿ အာယသ္မတော ဧဝမဿ – ‘လာဘသက္ကာရသိလောကံ နူန အယမာယသ္မာ နိကာမယမာနော ပဝိဝေကာဓိမုတ္တော’တိ။ န ခေါ ပနေတံ, ဘန္တေ, ဧဝံ ဒဋ္ဌဗ္ဗံ။ ခီဏာသဝေါ, ဘန္တေ, ဘိက္ခု, ဝုသိတဝါ, ကတကရဏီယော, ကရဏီယမတ္တာနံ [ကရဏီယံ အတ္တနော (အင်္ဂုတ္တရပါဠိယံ)] အသမနုပဿန္တော ကတဿ ဝါ ပဋိစယံ, ခယာ ရာဂဿ ဝီတရာဂတ္တာ ပဝိဝေကာဓိမုတ္တော ဟောတိ, ခယာ ဒေါသဿ ဝီတဒေါသတ္တာ ပဝိဝေကာဓိမုတ္တော ဟောတိ, ခယာ မောဟဿ ဝီတမောဟတ္တာ ပဝိဝေကာဓိမုတ္တော ဟောတိ။
|
{
"style": "bodytext",
"db_page_id": 1121
}
|
db_1121_003
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
‘‘သိယာ ခေါ ပန, ဘန္တေ, ဣဓေကစ္စဿ အာယသ္မတော ဧဝမဿ – ‘သီလဗ္ဗတပရာမာသံ နူန အယမာယသ္မာ သာရတော ပစ္စာဂစ္ဆန္တော အဗျာပဇ္ဇာဓိမုတ္တော’တိ။ န ခေါ ပနေတံ, ဘန္တေ, ဧဝံ ဒဋ္ဌဗ္ဗံ။ ခီဏာသဝေါ, ဘန္တေ, ဘိက္ခု, ဝုသိတဝါ, ကတကရဏီယော, ကရဏီယမတ္တာနံ အသမနုပဿန္တော ကတဿ ဝါ ပဋိစယံ, ခယာ ရာဂဿ ဝီတရာဂတ္တာ အဗျာပဇ္ဇာဓိမုတ္တော ဟောတိ, ခယာ ဒေါသဿ ဝီတဒေါသတ္တာ အဗျာပဇ္ဇာဓိမုတ္တော ဟောတိ, ခယာ မောဟဿ ဝီတမောဟတ္တာ အဗျာပဇ္ဇာဓိမုတ္တော ဟောတိ။
|
{
"style": "bodytext",
"db_page_id": 1121
}
|
db_1121_004
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
‘‘ခယာ ရာဂဿ ဝီတရာဂတ္တာ ဥပါဒါနက္ခယာဓိမုတ္တော ဟောတိ, ခယာ ဒေါသဿ ဝီတဒေါသတ္တာ ဥပါဒါနက္ခယာဓိမုတ္တော ဟောတိ, ခယာ မောဟဿ ဝီတမောဟတ္တာ ဥပါဒါနက္ခယာဓိမုတ္တော ဟောတိ။
|
{
"style": "bodytext",
"db_page_id": 1121
}
|
db_1122_000
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
‘‘ခယာ ရာဂဿ ဝီတရာဂတ္တာ တဏှက္ခယာဓိမုတ္တော ဟောတိ, ခယာ ဒေါသဿ ဝီတဒေါသတ္တာ တဏှက္ခယာဓိမုတ္တော ဟောတိ, ခယာ မောဟဿ ဝီတမောဟတ္တာ တဏှက္ခယာဓိမုတ္တော ဟောတိ။
|
{
"style": "bodytext",
"db_page_id": 1122
}
|
db_1122_001
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
‘‘ခယာ ရာဂဿ ဝီတရာဂတ္တာ အသမ္မောဟာဓိမုတ္တော ဟောတိ, ခယာ ဒေါသဿ ဝီတဒေါသတ္တာ အသမ္မောဟာဓိမုတ္တော ဟောတိ, ခယာ မောဟဿ ဝီတမောဟတ္တာ အသမ္မောဟာဓိမုတ္တော ဟောတိ။
|
{
"style": "bodytext",
"db_page_id": 1122
}
|
db_1122_002
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
‘‘ဧဝံ သမ္မာ ဝိမုတ္တစိတ္တဿ, ဘန္တေ, ဘိက္ခုနော ဘုသာ စေပိ စက္ခုဝိညေယျာ ရူပါ စက္ခုဿ အာပါထံ အာဂစ္ဆန္တိ, နေဝဿ စိတ္တံ ပရိယာဒိယန္တိ။ အမိဿီကတမေဝဿ စိတ္တံ ဟောတိ, ဌိတံ, အာနေဉ္ဇပ္ပတ္တံ, ဝယဉ္စဿာနုပဿတိ။ ဘုသာ စေပိ သောတဝိညေယျာ သဒ္ဒါ…ပေ… ဃာနဝိညေယျာ ဂန္ဓာ… ဇိဝှါဝိညေယျာ ရသာ… ကာယဝိညေယျာ ဖောဋ္ဌဗ္ဗာ… မနောဝိညေယျာ ဓမ္မာ မနဿ အာပါထံ အာဂစ္ဆန္တိ, နေဝဿ စိတ္တံ ပရိယာဒိယန္တိ၊ အမိဿီကတမေဝဿ စိတ္တံ ဟောတိ, ဌိတံ, အာနေဉ္ဇပ္ပတ္တံ, ဝယဉ္စဿာနုပဿတိ။ သေယျထာပိ, ဘန္တေ, သေလော ပဗ္ဗတော အစ္ဆိဒ္ဒေါ အသုသိရော ဧကဂ္ဃနော, ပုရတ္ထိမာယ စေပိ ဒိသာယ အာဂစ္ဆေယျ ဘုသာ ဝါတဝုဋ္ဌိ, နေဝ နံ သင်္ကမ္ပေယျ န သမ္ပကမ္ပေယျ န သမ္ပဝေဓေယျ၊ ပစ္ဆိမာယ စေပိ ဒိသာယ အာဂစ္ဆေယျ ဘုသာ ဝါတဝုဋ္ဌိ…ပေ… ဥတ္တရာယ စေပိ ဒိသာယ…ပေ… ဒက္ခိဏာယ စေပိ ဒိသာယ အာဂစ္ဆေယျ ဘုသာ ဝါတဝုဋ္ဌိ, နေဝ နံ သင်္ကမ္ပေယျ န သမ္ပကမ္ပေယျ န သမ္ပဝေဓေယျ, ဧဝမေဝ ခေါ, ဘန္တေ, ဧဝံ သမ္မာ ဝိမုတ္တစိတ္တဿ ဘိက္ခုနော ဘုသာ စေပိ စက္ခုဝိညေယျာ ရူပါ စက္ခုဿ အာပါထံ အာဂစ္ဆန္တိ, နေဝဿ စိတ္တံ ပရိယာဒိယန္တိ၊ အမိဿီကတမေဝဿ စိတ္တံ ဟောတိ, ဌိတံ, အာနေဉ္ဇပ္ပတ္တံ, ဝယဉ္စဿာနုပဿတိ။ ဘုသာ စေပိ သောတဝိညေယျာ သဒ္ဒါ…ပေ… ဃာနဝိညေယျာ ဂန္ဓာ… ဇိဝှါဝိညေယျာ ရသာ… ကာယဝိညေယျာ ဖောဋ္ဌဗ္ဗာ… မနောဝိညေယျာ ဓမ္မာ မနဿ အာပါထံ အာဂစ္ဆန္တိ, နေဝဿ စိတ္တံ ပရိယာဒိယန္တိ၊ အမိဿီကတမေဝဿ စိတ္တံ ဟောတိ, ဌိတံ, အာနေဉ္ဇပ္ပတ္တံ, ဝယဉ္စဿာနုပဿတီ’’တိ။
|
{
"style": "bodytext",
"db_page_id": 1122
}
|
db_1122_003
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
နေက္ခမ္မံ အဓိမုတ္တဿ, ပဝိဝေကဉ္စ စေတသော၊
|
{
"style": "gatha1",
"db_page_id": 1122
}
|
db_1122_004
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
အဗျာပဇ္ဇာဓိမုတ္တဿ, ဥပါဒါနက္ခယဿ စ။
|
{
"style": "gathalast",
"db_page_id": 1122
}
|
db_1122_005
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
တဏှက္ခယာဓိမုတ္တဿ, အသမ္မောဟဉ္စ စေတသော၊
|
{
"style": "gatha1",
"db_page_id": 1122
}
|
db_1122_006
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ဒိသွာ အာယတနုပ္ပါဒံ, သမ္မာ စိတ္တံ ဝိမုစ္စတိ။
|
{
"style": "gathalast",
"db_page_id": 1122
}
|
db_1123_000
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
တဿ သမ္မာဝိမုတ္တဿ, သန္တစိတ္တဿ ဘိက္ခုနော၊
|
{
"style": "gatha1",
"db_page_id": 1123
}
|
db_1123_001
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ကတဿ ပဋိစယော နတ္ထိ, ကရဏီယံ န ဝိဇ္ဇတိ။
|
{
"style": "gathalast",
"db_page_id": 1123
}
|
db_1123_002
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
သေလော ယထာ ဧကဂ္ဃနော, ဝါတေန န သမီရတိ၊
|
{
"style": "gatha1",
"db_page_id": 1123
}
|
db_1123_003
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ဧဝံ ရူပါ ရသာ သဒ္ဒါ, ဂန္ဓာ ဖဿာ စ ကေဝလာ။
|
{
"style": "gathalast",
"db_page_id": 1123
}
|
db_1123_004
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ဣဋ္ဌာ ဓမ္မာ အနိဋ္ဌာ စ, န ပဝေဓေန္တိ တာဒိနော၊
|
{
"style": "gatha1",
"db_page_id": 1123
}
|
db_1123_005
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ဌိတံ စိတ္တံ ဝိပ္ပမုတ္တံ, ဝယဉ္စဿာနုပဿတီတိ။
|
{
"style": "gathalast",
"db_page_id": 1123
}
|
db_1123_006
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
သောဏကောဠိဝိသဝတ္ထု နိဋ္ဌိတံ။
|
{
"style": "centered",
"db_page_id": 1123
}
|
db_1123_007
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
၁၄၈။ ဒိဂုဏာဒိဥပါဟနပဋိက္ခေပေါ
|
{
"style": "subhead",
"db_page_id": 1123
}
|
db_1123_008
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
|
၂၄၅
|
၂၄၅။ အထ ခေါ ဘဂဝါ ဘိက္ခူ အာမန္တေသိ – ‘‘ဧဝံ ခေါ, ဘိက္ခဝေ, ကုလပုတ္တာ အညံ ဗျာကရောန္တိ, အတ္ထော စ ဝုတ္တော, အတ္တာ စ အနုပနီတော။ အထ စ, ပနိဓေကစ္စေ မောဃပုရိသာ ဟသမာနကံ, မညေ, အညံ ဗျာကရောန္တိ, တေ ပစ္ဆာ ဝိဃာတံ အာပဇ္ဇန္တီ’’တိ။ အထ ခေါ ဘဂဝါ အာယသ္မန္တံ သောဏံ အာမန္တေသိ – ‘‘တွံ ခေါသိ, သောဏ, သုခုမာလော။ အနုဇာနာမိ တေ, သောဏ, ဧကပလာသိကံ ဥပါဟန’’န္တိ။ ‘‘အဟံ ခေါ, ဘန္တေ, အသီတိသကဋဝါဟေ ဟိရညံ ဩဟာယ အဂါရသ္မာ အနဂါရိယံ ပဗ္ဗဇိတော, သတ္တဟတ္ထိကဉ္စ အနီကံ။ အထာဟံ ဘန္တေ ဧကပလာသိကံ စေ ဥပါဟနံ ပရိဟရိဿာမိ, တဿ မေ ဘဝိဿန္တိ ဝတ္တာရော ‘သောဏော ကောဠိဝိသော အသီတိသကဋဝါဟေ ဟိရညံ ဩဟာယ အဂါရသ္မာ အနဂါရိယံ ပဗ္ဗဇိတော, သတ္တဟတ္ထိကဉ္စ အနီကံ။ သော ဒါနာယံ ဧကပလာသိကာသု ဥပါဟနာသု သတ္တော’တိ။ သစေ ဘဂဝါ ဘိက္ခုသံဃဿ အနုဇာနိဿတိ အဟမ္ပိ ပရိဘုဉ္ဇိဿာမိ၊ နော စေ ဘဂဝါ ဘိက္ခုသံဃဿ အနုဇာနိဿတိ, အဟမ္ပိ န ပရိဘုဉ္ဇိဿာမီ’’တိ။ အထ ခေါ ဘဂဝါ ဧတသ္မိံ နိဒါနေ ဧတသ္မိံ ပကရဏေ ဓမ္မိံ ကထံ ကတွာ ဘိက္ခူ အာမန္တေသိ – ‘‘အနုဇာနာမိ, ဘိက္ခဝေ, ဧကပလာသိကံ ဥပါဟနံ။ န, ဘိက္ခဝေ, ဒိဂုဏာ ဥပါဟနာ ဓာရေတဗ္ဗာ။ န တိဂုဏာ ဥပါဟနာ ဓာရေတဗ္ဗာ။ န ဂုဏင်္ဂုဏူပါဟနာ [ဂဏင်္ဂဏူပါဟနာ (ဗဟူသု)] ဓာရေတဗ္ဗာ။ ယော ဓာရေယျ, အာပတ္တိ ဒုက္ကဋဿာ’’တိ။
|
{
"style": "bodytext",
"db_page_id": 1123
}
|
db_1123_009
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ဒိဂုဏာဒိဥပါဟနပဋိက္ခေပေါ နိဋ္ဌိတော။
|
{
"style": "centered",
"db_page_id": 1123
}
|
db_1123_010
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
၁၄၉။ သဗ္ဗနီလိကာဒိပဋိက္ခေပေါ
|
{
"style": "subhead",
"db_page_id": 1123
}
|
db_1123_011
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
|
၂၄၆
|
၂၄၆။ တေန ခေါ ပန သမယေန ဆဗ္ဗဂ္ဂိယာ ဘိက္ခူ သဗ္ဗနီလိကာ ဥပါဟနာယော ဓာရေန္တိ…ပေ… သဗ္ဗပီတိကာ ဥပါဟနာယော ဓာရေန္တိ… သဗ္ဗလောဟိတိကာ ဥပါဟနာယော ဓာရေန္တိ… သဗ္ဗမဉ္ဇိဋ္ဌိကာ [သဗ္ဗမဉ္ဇေဋ္ဌိကာ (က။)] ဥပါဟနာယော
|
{
"style": "bodytext",
"db_page_id": 1123
}
|
db_1124_000
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ဓာရေန္တိ… သဗ္ဗကဏှာ ဥပါဟနာယော ဓာရေန္တိ… သဗ္ဗမဟာရင်္ဂရတ္တာ ဥပါဟနာယော ဓာရေန္တိ… သဗ္ဗမဟာနာမရတ္တာ ဥပါဟနာယော ဓာရေန္တိ။ မနုဿာ ဥဇ္ဈာယန္တိ ခိယျန္တိ ဝိပါစေန္တိ, ‘‘သေယျထာပိ ဂိဟီ ကာမဘောဂိနော’’တိ။ ဘဂဝတော ဧတမတ္ထံ အာရောစေသုံ။ န, ဘိက္ခဝေ, သဗ္ဗနီလိကာ ဥပါဟနာ ဓာရေတဗ္ဗာ…ပေ… န သဗ္ဗပီတိကာ ဥပါဟနာ ဓာရေတဗ္ဗာ, န သဗ္ဗလောဟိတိကာ ဥပါဟနာ ဓာရေတဗ္ဗာ, န သဗ္ဗမဉ္ဇိဋ္ဌိကာ ဥပါဟနာ ဓာရေတဗ္ဗာ, န သဗ္ဗကဏှာ ဥပါဟနာ ဓာရေတဗ္ဗာ, န သဗ္ဗမဟာရင်္ဂရတ္တာ ဥပါဟနာ ဓာရေတဗ္ဗာ, န သဗ္ဗမဟာနာမရတ္တာ ဥပါဟနာ ဓာရေတဗ္ဗာ။ ယော ဓာရေယျ, အာပတ္တိ ဒုက္ကဋဿာတိ။
|
{
"style": "noindentbodytext",
"db_page_id": 1124
}
|
db_1124_001
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
တေန ခေါ ပန သမယေန ဆဗ္ဗဂ္ဂိယာ ဘိက္ခူ နီလကဝဒ္ဓိကာ [ဝဋ္ဋိကာ (သီ။)] ဥပါဟနာယော ဓာရေန္တိ, ပီတကဝဒ္ဓိကာ ဥပါဟနာယော ဓာရေန္တိ, လောဟိတကဝဒ္ဓိကာ ဥပါဟနာယော ဓာရေန္တိ, မဉ္ဇိဋ္ဌိကဝဒ္ဓိကာ ဥပါဟနာယော ဓာရေန္တိ, ကဏှဝဒ္ဓိကာ ဥပါဟနာယော ဓာရေန္တိ, မဟာရင်္ဂရတ္တဝဒ္ဓိကာ ဥပါဟနာယော ဓာရေန္တိ, မဟာနာမရတ္တဝဒ္ဓိကာ ဥပါဟနာယော ဓာရေန္တိ။ မနုဿာ ဥဇ္ဈာယန္တိ ခိယျန္တိ ဝိပါစေန္တိ, ‘‘သေယျထာပိ ဂိဟီ ကာမဘောဂိနော’’တိ။ ဘဂဝတော ဧတမတ္ထံ အာရောစေသုံ။ န, ဘိက္ခဝေ, နီလကဝဒ္ဓိကာ ဥပါဟနာ ဓာရေတဗ္ဗာ…ပေ… န ပီတကဝဒ္ဓိကာ ဥပါဟနာ ဓာရေတဗ္ဗာ, န လောဟိတကဝဒ္ဓိကာ ဥပါဟနာ ဓာရေတဗ္ဗာ, န မဉ္ဇိဋ္ဌိကဝဒ္ဓိကာ ဥပါဟနာ ဓာရေတဗ္ဗာ, န ကဏှဝဒ္ဓိကာ ဥပါဟနာ ဓာရေတဗ္ဗာ, န မဟာရင်္ဂရတ္တဝဒ္ဓိကာ ဥပါဟနာ ဓာရေတဗ္ဗာ, န မဟာနာမရတ္တဝဒ္ဓိကာ ဥပါဟနာ ဓာရေတဗ္ဗာ။ ယော ဓာရေယျ, အာပတ္တိ ဒုက္ကဋဿာတိ။
|
{
"style": "bodytext",
"db_page_id": 1124
}
|
db_1124_002
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
တေန ခေါ ပန သမယေန ဆဗ္ဗဂ္ဂိယာ ဘိက္ခူ ခလ္လကဗဒ္ဓါ […ဗန္ဓာ (က။)] ဥပါဟနာယော ဓာရေန္တိ…ပေ… ပုဋဗဒ္ဓါ ဥပါဟနာယော ဓာရေန္တိ, ပါလိဂုဏ္ဌိမာ ဥပါဟနာယော ဓာရေန္တိ, တူလပုဏ္ဏိကာ ဥပါဟနာယော ဓာရေန္တိ, တိတ္တိရပတ္တိကာ ဥပါဟနာယော ဓာရေန္တိ, မေဏ္ဍဝိသာဏဝဒ္ဓိကာ ဥပါဟနာယော ဓာရေန္တိ, အဇဝိသာဏဝဒ္ဓိကာ ဥပါဟနာယော ဓာရေန္တိ, ဝိစ္ဆိကာဠိကာ ဥပါဟနာယော ဓာရေန္တိ, မောရပိဉ္ဆ [မောရပိဉ္ဇ (သီ။ သျာ။)] ပရိသိဗ္ဗိတာ ဥပါဟနာယော ဓာရေန္တိ, စိတြာ ဥပါဟနာယော ဓာရေန္တိ။ မနုဿာ ဥဇ္ဈာယန္တိ ခိယျန္တိ ဝိပါစေန္တိ, ‘‘သေယျထာပိ ဂိဟီ ကာမဘောဂိနော’’တိ။ ဘဂဝတော ဧတမတ္ထံ အာရောစေသုံ။ န,
|
{
"style": "bodytext",
"db_page_id": 1124
}
|
db_1125_000
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ဘိက္ခဝေ, ခလ္လကဗဒ္ဓါ ဥပါဟနာ ဓာရေတဗ္ဗာ…ပေ… န ပုဋဗဒ္ဓါ ဥပါဟနာ ဓာရေတဗ္ဗာ, န ပါလိဂုဏ္ဌိမာ ဥပါဟနာ ဓာရေတဗ္ဗာ, န တူလပုဏ္ဏိကာ ဥပါဟနာ ဓာရေတဗ္ဗာ, န တိတ္တိရပတ္တိကာ ဥပါဟနာ ဓာရေတဗ္ဗာ, န မေဏ္ဍဝိသာဏဝဒ္ဓိကာ ဥပါဟနာ ဓာရေတဗ္ဗာ, န အဇဝိသာဏဝဒ္ဓိကာ ဥပါဟနာ ဓာရေတဗ္ဗာ, န ဝိစ္ဆိကာဠိကာ ဥပါဟနာ ဓာရေတဗ္ဗာ, န မောရပိဉ္ဆပရိသိဗ္ဗိတာ ဥပါဟနာ ဓာရေတဗ္ဗာ, န စိတြာ ဥပါဟနာ ဓာရေတဗ္ဗာ။ ယော ဓာရေယျ, အာပတ္တိ ဒုက္ကဋဿာတိ။
|
{
"style": "noindentbodytext",
"db_page_id": 1125
}
|
db_1125_001
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
တေန ခေါ ပန သမယေန ဆဗ္ဗဂ္ဂိယာ ဘိက္ခူ သီဟစမ္မပရိက္ခဋာ ဥပါဟနာယော ဓာရေန္တိ…ပေ… ဗျဂ္ဃစမ္မပရိက္ခဋာ ဥပါဟနာယော ဓာရေန္တိ, ဒီပိစမ္မပရိက္ခဋာ ဥပါဟနာယော ဓာရေန္တိ, အဇိနစမ္မပရိက္ခဋာ ဥပါဟနာယော ဓာရေန္တိ, ဥဒ္ဒစမ္မပရိက္ခဋာ ဥပါဟနာယော ဓာရေန္တိ, မဇ္ဇာရစမ္မပရိက္ခဋာ ဥပါဟနာယော ဓာရေန္တိ, ကာဠကစမ္မပရိက္ခဋာ ဥပါဟနာယော ဓာရေန္တိ, လုဝကစမ္မပရိက္ခဋာ [ဥလူကစမ္မပရိက္ခဋာ (ယောဇနာ)] ဥပါဟနာယော ဓာရေန္တိ။ မနုဿာ ဥဇ္ဈာယန္တိ ခိယျန္တိ ဝိပါစေန္တိ, ‘‘သေယျထာပိ ဂိဟီ ကာမဘောဂိနော’’တိ။ ဘဂဝတော ဧတမတ္ထံ အာရောစေသုံ။ န, ဘိက္ခဝေ, သီဟစမ္မပရိက္ခဋာ ဥပါဟနာ ဓာရေတဗ္ဗာ…ပေ… န ဗျဂ္ဃစမ္မပရိက္ခဋာ ဥပါဟနာ ဓာရေတဗ္ဗာ, န ဒီပိစမ္မပရိက္ခဋာ ဥပါဟနာ ဓာရေတဗ္ဗာ, န အဇိနစမ္မပရိက္ခဋာ ဥပါဟနာ ဓာရေတဗ္ဗာ, န ဥဒ္ဒစမ္မပရိက္ခဋာ ဥပါဟနာ ဓာရေတဗ္ဗာ, န မဇ္ဇာရစမ္မပရိက္ခဋာ ဥပါဟနာ ဓာရေတဗ္ဗာ, န ကာဠကစမ္မပရိက္ခဋာ ဥပါဟနာ ဓာရေတဗ္ဗာ, န လုဝကစမ္မပရိက္ခဋာ ဥပါဟနာ ဓာရေတဗ္ဗာ။ ယော ဓာရေယျ, အာပတ္တိ ဒုက္ကဋဿာတိ။
|
{
"style": "bodytext",
"db_page_id": 1125
}
|
db_1125_002
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
သဗ္ဗနီလိကာဒိပဋိက္ခေပေါ နိဋ္ဌိတော။
|
{
"style": "centered",
"db_page_id": 1125
}
|
db_1125_003
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
၁၅၀။ ဩမုက္ကဂုဏင်္ဂုဏူပါဟနာနုဇာနနာ
|
{
"style": "subhead",
"db_page_id": 1125
}
|
db_1125_004
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
|
၂၄၇
|
၂၄၇။ အထ ခေါ ဘဂဝါ ပုဗ္ဗဏှသမယံ နိဝါသေတွာ ပတ္တစီဝရမာဒါယ ရာဇဂဟံ ပိဏ္ဍာယ ပါဝိသိ, အညတရေန ဘိက္ခုနာ ပစ္ဆာသမဏေန။ အထ ခေါ သော ဘိက္ခု ခဉ္ဇမာနော ဘဂဝန္တံ ပိဋ္ဌိတော ပိဋ္ဌိတော အနုဗန္ဓိ။ အဒ္ဒသာ ခေါ အညတရော ဥပါသကော ဂုဏင်္ဂုဏူပါဟနာ အာရောဟိတွာ ဘဂဝန္တံ ဒူရတောဝ အာဂစ္ဆန္တံ၊ ဒိသွာ ဥပါဟနာ အာရောဟိတွာ ယေန ဘဂဝါ တေနုပသင်္ကမိ၊ ဥပသင်္ကမိတွာ ဘဂဝန္တံ အဘိဝါဒေတွာ ယေန သော ဘိက္ခု တေနုပသင်္ကမိ၊ ဥပသင်္ကမိတွာ တံ ဘိက္ခုံ အဘိဝါဒေတွာ ဧတဒဝေါစ – ‘‘ကိဿ, ဘန္တေ, အယျော
|
{
"style": "bodytext",
"db_page_id": 1125
}
|
Subsets and Splits
No community queries yet
The top public SQL queries from the community will appear here once available.